9. การจัดการ

9.1 โครงสร้างองค์กร ธนาคารกรุงศรีอยุธยา จำกัด (มหาชน) ณ วันที่ 31 ธันวาคม 2552

9.2 โครงสร้างการจัดการ

9.2.1 โครงสร้างคณะกรรมการ

โครงสร้างคณะกรรมการของธนาคาร ประกอบด้วย คณะกรรมการธนาคาร
และคณะกรรมการชุดย่อยที่คณะกรรมการธนาคารได้แต่งตั้งขึ้น
เพื่อช่วยในการกำกับดูแลกิจการของธนาคารอีก 4 ชุดหลัก ได้แก่

(1) คณะกรรมการตรวจสอบ

(2) คณะกรรมการสรรหาและพิจารณาค่าตอบแทน

(3) คณะกรรมการบริหารความเสี่ยง

(4) คณะกรรมการเจ้าหน้าที่บริหาร

ธนาคารได้จัดให้มีการแบ่งแยกบทบาทหน้าที่ความรับผิดชอบระหว่างคณะกรรมการธนาคารและฝ่ายจัดการที่ชัดเจน
เพื่อให้เกิดความเชื่อมั่นว่ากิจกรรมต่าง ๆ ของธนาคารได้ดำเนินไปในลักษณะที่ถูกต้องตามกฎหมาย
และสอดคล้องกับจรรยาบรรณทางธุรกิจและหลักการกำกับดูแลกิจการที่ดี
ปัจจุบันประธานกรรมการกับประธานเจ้าหน้าที่บริหารและกรรมการผู้จัดการใหญ่ของธนาคารไม่ได้เป็นบุคคลเดียวกัน
และแม้ว่าประธานกรรมการจะมิใช่กรรมการอิสระ
แต่สามารถปฏิบัติหน้าที่ด้วยความเป็นอิสระจากฝ่ายจัดการและผู้ถือหุ้นใหญ่
โดยคำนึงถึงประโยชน์ของธนาคารและผู้ถือหุ้นโดยรวมเป็นหลัก

คณะกรรมการแต่ละคณะมีโครงสร้างองค์ประกอบและคุณสมบัติของกรรมการ วาระการดำรงตำแหน่ง
อำนาจหน้าที่และความรับผิดชอบ รายชื่อคณะกรรมการ และการประชุมคณะกรรมการ ดังนี้

(1) คณะกรรมการธนาคาร

 โครงสร้างองค์ประกอบ และคุณสมบัติ โดยสรุปมีดังนี้

คณะกรรมการธนาคารประกอบด้วยกรรมการอย่างน้อย 5 คน และกรรมการไม่น้อยกว่า
กึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร ทั้งนี้
กรรมการธนาคารแต่ละคนเป็นผู้ทรงคุณวุฒิที่มีความรู้ความสามารถและประสบการณ์ที่หลากหลาย
มีความเข้าใจเป็นอย่างดีถึงหน้าที่ความรับผิดชอบของกรรมการธนาคารและลักษณะธุรกิจของธนาคาร
และอุทิศเวลาให้แก่การปฏิบัติหน้าที่ในฐานะกรรมการธนาคารอย่างเต็มที่

ณ วันที่ 31 ธันวาคม 2552 คณะกรรมการธนาคารมีจำนวนทั้งสิ้น 11 คน ประกอบด้วย
กรรมการที่ไม่เป็นผู้บริหาร 5 คน กรรมการอิสระ 4 คน และกรรมการที่เป็นผู้บริหาร 2 คน
โดยกรรมการทั้งหมดมีคุณสมบัติเป็นไปตามข้อกำหนดของกฎหมายที่เกี่ยวข้อง
และกฎระเบียบของหน่วยงานที่กำกับดูแลธนาคาร รวมทั้งข้อบังคับของธนาคารว่าด้วยกรรมการ
โดยมีเลขานุการธนาคารทำหน้าที่เป็นเลขานุการคณะกรรมการธนาคาร 1 คน ทั้งนี้
จำนวนกรรมการธนาคาร (ไม่รวมกรรมการอิสระ)
ในคณะกรรมการธนาคารเป็นไปตามสัดส่วนของเงินลงทุนของผู้ถือหุ้นใหญ่แต่ละกลุ่ม

 การสรรหากรรมการธนาคาร

ธนาคารได้กำหนดกระบวนการในการสรรหากรรมการธนาคารไว้
โดยให้คณะกรรมการสรรหาและพิจารณาค่าตอบแทน
เป็นผู้คัดเลือกและเสนอชื่อบุคคลที่มีคุณสมบัติเหมาะสมที่จะดำรงตำแหน่งกรรมการธนาคาร
เสนอต่อคณะกรรมการธนาคาร โดยวิธีดำเนินการแยกเป็น 2 กรณี ดังนี้

1. การเลือกตั้งกรรมการธนาคารโดยมติที่ประชุมผู้ถือหุ้น : เช่น
การเลือกตั้งกรรมการธนาคารแทนกรรมการธนาคารที่พ้นจากตำแหน่งตามวาระ
และ/หรือการเลือกตั้งกรรมการธนาคารเพิ่มเติม (กรรมการธนาคารใหม่)
จะต้องได้รับอนุมัติจากที่ประชุมผู้ถือหุ้น โดยคณะกรรมการธนาคารจะเป็นผู้เสนอชื่อ
ผู้ที่มีคุณสมบัติเหมาะสม ไม่มีลักษณะต้องห้าม และได้รับความเห็นชอบ ตามกฎหมาย ระเบียบ
ข้อบังคับ และประกาศของหน่วยงานต่าง ๆ ที่กำกับดูแลธนาคารพาณิชย์
ซึ่งผ่านการพิจารณาและเสนอชื่อของคณะกรรมการสรรหาและพิจารณาค่าตอบแทน
เข้าเป็นกรรมการธนาคารต่อที่ประชุมผู้ถือหุ้นเพื่อพิจารณาเลือกตั้งกรรมการธนาคาร
โดยเป็นไปตามหลักเกณฑ์และวิธีการตามข้อบังคับของธนาคารกล่าวคือ

1.1 ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

1.2
ในการเลือกตั้งกรรมการธนาคารใช้วิธีออกเสียงลงคะแนนและเลือกกรรมการธนาคารเป็นรายบุคคลคราวละ
1 คน ในการลงมติแต่ละครั้ง ผู้ถือหุ้นต้องออกเสียงด้วยคะแนนที่มีอยู่ทั้งหมดตามหลักเกณฑ์ในข้อ ก.
จะแบ่งคะแนนเสียงแก่คนใดมากน้อยเพียงใดไม่ได้

1.3 การออกเสียงลงคะแนนเลือกตั้งกรรมการธนาคารให้ใช้เสียงข้างมาก
หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

นอกจากนี้ ธนาคารได้ให้สิทธิแก่ผู้ถือหุ้นส่วนน้อยที่ถือหุ้นไม่น้อยกว่าร้อยละ 0.1
สามารถเสนอชื่อบุคคลเข้ารับการเลือกตั้งเป็นกรรมการได้ โดยกำหนดให้ช่วงระยะเวลาการใช้สิทธิ
1 เดือน

2.
การเลือกตั้งกรรมการธนาคารแทนกรรมการธนาคารที่ว่างลงเพราะเหตุอื่นนอกจากถึงคราวออกตามวาร
: การสรรหาบุคคลที่มีคุณสมบัติเหมาะสมนั้น
คณะกรรมการสรรหาและพิจารณาค่าตอบแทนจะเป็นผู้สรรหา
และนำเสนอที่ประชุมคณะกรรมการธนาคารพิจารณาในการประชุมคณะกรรมการธนาคารคราวถัดไป
โดยคณะกรรมการธนาคารจะพิจารณาเลือกบุคคล ซึ่งมีคุณสมบัติเหมาะสม ไม่มีลักษณะต้องห้าม
และได้รับความเห็นชอบ ตามกฎหมาย ระเบียบ ข้อบังคับ และประกาศของหน่วยงานต่าง ๆ
ที่กำกับดูแลธนาคารพาณิชย์ เข้าเป็นกรรมการธนาคารแทน
โดยหลักเกณฑ์และวิธีการเลือกตั้งจะต้องเป็นไปตามกฎหมาย และข้อบังคับของธนาคาร
ซึ่งมติคณะกรรมการธนาคารจะต้องมีคะแนนเสียงไม่น้อยกว่า 3 ใน 4
ของจำนวนกรรมการธนาคารที่ยังเหลืออยู่
และบุคคลซึ่งเป็นกรรมการธนาคารแทนนั้นจะอยู่ในตำแหน่งได้เพียงเท่าวาระที่ยังเหลืออยู่ของกรรมการธนาคารซึ่งตนแทน

 การกำหนดคุณสมบัติของกรรมการอิสระ

สำหรับปี 2552 ธนาคารโดยความเห็นชอบของคณะกรรมการธนาคาร ได้กำหนดคุณสมบัติของ
“กรรมการอิสระ” ที่สอดคล้องตามข้อกำหนดของธนาคารแห่งประเทศไทย
แนวปฏิบัติของสำนักงานคณะกรรมการกำกับหลักทรัพย์และตลาดหลักทรัพย์
และหลักการกำกับดูแลกิจการที่ดีของตลาดหลักทรัพย์แห่งประเทศไทย โดยเพิ่มความเข้มงวดขึ้น ทั้งนี้
เพื่อสร้างความเชื่อมั่นแก่นักลงทุน และรักษาสมดุลของการบริหารจัดการที่ดี โดยกำหนดไว้ดังนี้

1. ถือหุ้นไม่เกินร้อยละ 0.5 ของทุนชำระแล้วของธนาคาร
จำนวนหุ้นที่มีสิทธิออกเสียงทั้งหมดของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร โดยให้นับรวมหุ้นที่ถืออยู่ของผู้ที่เกี่ยวข้องด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของธนาคาร บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน
ผู้ถือหุ้นรายใหญ่ หรือของผู้มีอำนาจควบคุมของธนาคาร ภายในระยะเวลา 2 ปีก่อนได้รับการแต่งตั้ง

3. ไม่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะ ที่เป็นบิดามารดา
คู่สมรส พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของธนาคาร บริษัทย่อย
หรือบริษัทร่วม

4. ไม่มีหรือเคยมีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของธนาคาร ภายในระยะเวลา 2 ปีก่อนได้รับการแต่งตั้ง

5. ไม่เป็นหรือเคยเป็นผู้สอบบัญชีของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของ
สำนักงานสอบบัญชี ซึ่งมีผู้สอบบัญชีของธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคารสังกัดอยู่ ภายในระยะเวลา 2 ปีก่อนได้รับการแต่งตั้ง

6. ไม่เป็นหรือเคยเป็นผู้ให้บริการทางวิชาชีพใด ๆ
รวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปีจากธนาคาร บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้น ภายในระยะเวลา 2 ปีก่อนได้รับการแต่งตั้ง

7. ไม่เป็นกรรมการที่ได้รับการแต่งตั้งเพื่อเป็นตัวแทนของกรรมการของธนาคาร ผู้ถือหุ้น
รายใหญ่ หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ของธนาคาร

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
บริษัทย่อย หรือบริษัทร่วม หรือไม่เป็นหุ้นส่วนที่มีนัยในห้างหุ้นส่วน
หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ
หรือถือหุ้นเกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร บริษัทย่อย
หรือบริษัทร่วม

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร

ทั้งนี้ การพิจารณาระยะเวลาของความสัมพันธ์ข้างต้น
เป็นไปตามประกาศคณะกรรมการกำกับตลาดทุนกำหนด

 วาระการดำรงตำแหน่ง

ธนาคารได้กำหนดวาระการดำรงตำแหน่งของกรรมการธนาคารไว้อย่างชัดเจนในข้อบังคับของธนาคารและเป็นไปโดยสอดคล้องกับพระราชบัญญัติบริษัทมหาชนจำกัด
พ.ศ. 2535 โดยในการประชุมสามัญผู้ถือหุ้นประจำปีทุกครั้ง
กำหนดให้กรรมการธนาคารที่อยู่ในตำแหน่งนานที่สุด จะต้องออกจากตำแหน่งตามวาระจำนวน 1 ใน
3 ของจำนวนกรรมการธนาคารที่มีอยู่ทั้งหมด
หากจำนวนกรรมการธนาคารที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วน 1 ใน 3 ทั้งนี้
กรรมการธนาคารซึ่งพ้นจากตำแหน่งตามวาระนี้อาจได้รับเลือกตั้งใหม่ได้

ทั้งนี้
ธนาคารไม่ได้มีข้อกำหนดเกี่ยวกับจำนวนวาระของการกลับเข้ามาดำรงตำแหน่งกรรมการธนาคาร
แต่มีการกำหนดแนวทางสำหรับการเกษียณอายุของกรรมการธนาคารไว้ที่การมีอายุครบ 72 ปี
โดยสำหรับกรรมการที่มีอายุครบ 72 ปี
หากยังดำรงตำแหน่งกรรมการอยู่ก็ให้ดำรงตำแหน่งต่อไปจนครบกำหนดวาระแล้วจึงเกษียณอายุ
แต่หากขณะเสนอแต่งตั้งอายุยังไม่ครบ 72 ปี
ก็ยังสามารถได้รับเลือกตั้งให้กลับเข้ามาดำรงตำแหน่งกรรมการได้อีก

 อำนาจหน้าที่และความรับผิดชอบ

1. คณะกรรมการธนาคารมีอำนาจหน้าที่ดูแลและจัดการธนาคารให้เป็นไปตามกฎหมาย วัตถุประสงค์
ข้อบังคับของธนาคาร มติคณะกรรมการ และมติของที่ประชุมผู้ถือหุ้น เว้นแต่เรื่องดังต่อไปนี้
ซึ่งคณะกรรมการธนาคารจะดำเนินการได้ ต้องได้รับอนุมัติจากที่ประชุมผู้ถือหุ้นก่อนคือ

1.1 เรื่องที่กฎหมายกำหนดให้ต้องได้รับมติที่ประชุมผู้ถือหุ้นอนุมัติให้ดำเนินการได้ เช่น การเพิ่มทุน
การลดทุน การเลิกบริษัท การควบบริษัท เป็นต้น

1.2
เรื่องที่กฎระเบียบของหน่วยงานที่กำกับดูแลธนาคารกำหนดให้ขอความเห็นชอบจากที่ประชุมผู้ถือหุ้นก่อน
เช่น การทำรายการที่เกี่ยวโยงกัน การได้มาหรือจำหน่ายไปซึ่งทรัพย์สิน เป็นต้น

2. นอกจากคณะกรรมการธนาคารจะมีอำนาจหน้าที่ดูแลและจัดการธนาคาร
ตามที่กำหนดไว้ในข้อ 1. ข้างต้นแล้ว คณะกรรมการธนาคารยังมีหน้าที่และความรับผิดชอบ ดังนี้

2.1 กำหนดทิศทางและเป้าหมายเชิงกลยุทธ์ในภาพรวมของธนาคาร

2.2 พิจารณาอนุมัตินโยบายการดำเนินงานของธนาคารตามที่ฝ่ายจัดการเสนอ

2.3
กำกับและควบคุมดูแลให้ฝ่ายจัดการดำเนินการให้เป็นไปตามนโยบายที่ได้รับอนุมัติไว้อย่างมีประสิทธิภาพและประสิทธิผล
เพื่อรักษาผลประโยชน์ของธนาคารและผู้ถือหุ้น

2.4 จัดให้มีกระบวนการดูแลความขัดแย้งทางผลประโยชน์ (Conflict of Interest)

2.5 จัดให้มีข้อพึงปฏิบัติเกี่ยวกับจรรยาบรรณทางธุรกิจและจริยธรรมของกรรมการ ผู้บริหาร
และพนักงาน และให้มีการสื่อสารกับพนักงานทุกระดับ

2.6 ติดตามการดำเนินกิจการของธนาคาร เพื่อให้ฝ่ายจัดการดำเนินกิจการตามกฎหมาย

2.7 จัดให้มีระบบควบคุมภายในและการตรวจสอบภายในที่มีประสิทธิภาพ

2.8 ดูแลให้ฝ่ายจัดการมีกระบวนการและควบคุมการบริหารความเสี่ยงด้านต่าง ๆ
รวมทั้งทบทวนนโยบายและกลยุทธ์อย่างสม่ำเสมอ

2.9 พิจารณาอนุมัติบทบาทหน้าที่ของคณะกรรมการชุดย่อยต่าง ๆ
ที่รายงานตรงต่อคณะกรรมการธนาคาร
รวมทั้งการเปลี่ยนแปลงขอบเขตอำนาจหน้าที่ในการปฏิบัติงานที่มีนัยสำคัญ

2.10 จัดให้มีกระบวนการรายงาน เพื่อให้คณะกรรมการธนาคารได้รับข้อมูลจาก
ฝ่ายจัดการอย่างเพียงพอที่จะทำให้ปฏิบัติตามอำนาจหน้าที่และความรับผิดชอบได้อย่างสมบูรณ์

2.11 รับผิดชอบต่องบการเงินรวมของธนาคารและบริษัทย่อย
และสารสนเทศทางการเงินที่ปรากฏในรายงานประจำปีให้มีการเปิดเผยข้อมูลสำคัญอย่างครบถ้วนเพียงพอ

 รายชื่อคณะกรรมการธนาคาร

ณ วันที่ 31 ธันวาคม 2552 คณะกรรมการธนาคาร ประกอบด้วยกรรมการ 11 คน มีรายนามดังนี้

  -------------------------- -------------------- -------------------------------
  กรรมการที่ไม่เป็นผู้บริหาร                             

  (1) นายวีระพันธุ์              ทีปสุวรรณ              ประธานกรรมการ

  (2) นายพรสนอง              ตู้จินดา                กรรมการ

  (3) นายเชษฐ์                รักตะกนิษฐ             กรรมการ

  (4) นายพงศ์พินิต              เดชะคุปต์              กรรมการ

  (5) นายมาร์ค จอห์น อาร์โนลด์                        กรรมการ

  กรรมการอิสระ                                     

  (6) นายสุรชัย                พฤกษ์บำรุง             กรรมการ

  (7) นายการุณ                กิตติสถาพร             กรรมการ

  (8) นายวิรัช                 ไพรัชพิบูลย์             กรรมการ

  (9) นายยงยุทธ               วิทยาวงศรุจิ            กรรมการ

  กรรมการที่เป็นผู้บริหาร                               

  (10) นายตัน คอง คูน                               กรรมการ

  (11) นางเจนิส แร แวน                             กรรมการ
  เอ็กเคอเรน                                       

  เลขานุการคณะกรรมการธนาคาร                        
  ได้แก่ นางธิดารัตน์ เศรษฐวรวิจิตร                      
  -------------------------- -------------------- -------------------------------

โดยกรรมการซึ่งมีอำนาจลงลายมือชื่อแทนธนาคาร คือ นายพงศ์พินิต เดชะคุปต์ หรือนายเชษฐ์
รักตะกนิษฐ คนใดคนหนึ่งลงลายมือชื่อร่วมกับ นายตัน คอง คูน หรือนางเจนิส แร แวน
เอ็กเคอเรน คนใดคนหนึ่ง รวมเป็นสองคนและประทับตราสำคัญของธนาคาร

 การเข้าประชุมของคณะกรรมการธนาคาร

คณะกรรมการธนาคารมีกำหนดการประชุมไว้ล่วงหน้าตลอดทั้งปี อย่างน้อยเดือนละ 1 ครั้ง โดยในปี
2552 มีการประชุมรวมทั้งสิ้น 19 ครั้ง ซึ่งเป็นการประชุมตามปกติที่ได้กำหนดไว้ล่วงหน้า 12 ครั้ง
และการประชุมครั้งพิเศษ 7 ครั้ง รายละเอียดมีดังนี้

  ----------------------- ----------- -------------------- ------------------- ------------------------ ----------------- -------------------
                                      จำนวนครั้งที่มาประชุม /                                                                  
                                      จำนวนครั้งที่มีการประชุม                                                                  

  รายชื่อคณะกรรมการธนาคาร               คณะกรรมการธนาคาร     คณะกรรมการตรวจสอบ   คณะกรรมการ               คณะกรรมการบริหาร   คณะกรรมการเจ้าหน้าที่
                                                                               สรรหาและพิจารณาค่าตอบแทน   ความเสี่ยง          บริหาร

  กรรมการที่ไม่เป็นผู้บริหาร                                                                                                     

  (1) นายวีระพันธุ์           ทีปสุวรรณ     19/19                                                                               

  (2) นายพรสนอง           ตู้จินดา       18/19                                    17/18                                      

  (3) นายเชษฐ์             รักตะกนิษฐ    16/19                                                                               

  (4) นายพงศ์พินิต           เดชะคุปต์     18/19                                                                               

  (5) นายมาร์ค จอห์น                    9/16                                                                                
  อาร์โนลด์ ^(1/)                                                                                                           

  กรรมการอิสระ                                                                                                             

  (6) นายสุรชัย             พฤกษ์บำรุง    19/19                22/22                                                          

  (7) นายการุณ             กิตติสถาพร    18/19                                    17/18                                      

  (8) นายวิรัช              ไพรัชพิบูลย์    18/19                21/22               16/18                                      

  (9) นายยงยุทธ            วิทยาวงศรุจิ   19/19                22/22                                                          

  กรรมการที่เป็นผู้บริหาร                                                                                                       

  (10) นายตัน คอง คูน                   18/19                                                             12/12             12/12

  (11) นางเจนิส แร แวน                 17/19                                                             11/12             11/12
  เอ็กเคอเรน                                                                                                               
  ----------------------- ----------- -------------------- ------------------- ------------------------ ----------------- -------------------

หมายเหตุ : ^(1/) ได้รับการเลือกตั้งโดยที่ประชุมสามัญผู้ถือหุ้น ครั้งที่ 97 เมื่อวันที่ 9 เมษายน
2552 โดยมีรายละเอียดในการเข้าร่วม

ประชุม ดังนี้

- การประชุมตามปกติที่ได้กำหนดไว้ล่วงหน้า จำนวน 9 ครั้ง เข้าร่วมประชุมครบทุกครั้ง

- การประชุมครั้งพิเศษ จำนวน 7 ครั้ง ไม่ได้เข้าร่วมประชุม
เนื่องจากเป็นผู้มีส่วนได้เสียในเรื่องที่ประชุม

จำนวน 4 ครั้ง และติดภารกิจในต่างประเทศ จำนวน 3 ครั้ง

(2) คณะกรรมการชุดย่อย

คณะกรรมการธนาคารได้จัดตั้งคณะกรรมการชุดย่อยเพื่อช่วยคณะกรรมการในการศึกษากลั่นกรองเรื่องที่มีความสำคัญ
ติดตามการปฏิบัติงานและกำกับดูแลให้การดำเนินงานเป็นไปด้วยความเรียบร้อยและมีประสิทธิภาพ
คณะกรรมการชุดย่อยของธนาคารมีดังนี้

(2.1) คณะกรรมการตรวจสอบ

 โครงสร้างองค์ประกอบ คุณสมบัติ และวาระการดำรงตำแหน่ง โดยสรุปมีดังนี้

คณะกรรมการธนาคารเป็นผู้พิจารณาแต่งตั้งคณะกรรมการตรวจสอบ
ประกอบด้วยกรรมการธนาคารที่เป็นอิสระจำนวนไม่น้อยกว่า 3 คน
โดยมีคุณสมบัติเป็นไปตามข้อกำหนดของคณะกรรมการกำกับตลาดทุน
และให้แต่งตั้งกรรมการคนหนึ่งเป็นประธานกรรมการตรวจสอบ
โดยมีวาระในการดำรงตำแหน่งคราวละ 3 ปี

 อำนาจหน้าที่และความรับผิดชอบ

1. ประสานความเข้าใจในบทบาทและหน้าที่ของคณะกรรมการตรวจสอบกับผู้สอบบัญชี
ฝ่ายบริหารจัดการและผู้ตรวจสอบภายใน ให้เป็นไปในแนวทางเดียวกัน

2.
สอบทานและปรับปรุงข้อบังคับของคณะกรรรมการตรวจสอบให้ทันสมัยและเหมาะสมกับสภาพของธนาคาร

3. พิจารณา คัดเลือก และเสนอคณะกรรมการธนาคาร
เพื่อแต่งตั้งและกำหนดค่าตอบแทนของผู้สอบบัญชีของธนาคาร

4. ให้ความเชื่อมั่นและยืนยันในความมีอิสระของผู้ตรวจสอบภายในและผู้สอบบัญชี
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
หัวหน้าหน่วยงานตรวจสอบภายใน

5. สอบถามถึงระดับความเสี่ยงทางธุรกิจที่สำคัญ
ตลอดจนมาตรการในการควบคุมและบรรเทาความเสี่ยงจากฝ่ายบริหารจัดการ ผู้ตรวจสอบภายใน
และผู้สอบบัญชี

6. พิจารณาและกำหนดขอบเขตการตรวจสอบ
แผนการตรวจสอบของผู้ตรวจสอบภายในและผู้สอบบัญชีให้เหมาะสมและมีประสิทธิผล

7. สอบทานกับผู้ตรวจสอบภายในและผู้สอบบัญชีครอบคลุมถึงเรื่องต่าง ๆ ที่จะตรวจสอบ
เพื่อลดความซ้ำซ้อนของงานตรวจสอบและภาระค่าใช้จ่ายของธนาคาร

8. สอบทานและพิจารณาร่วมกับผู้สอบบัญชีและผู้ตรวจสอบภายใน
เพื่อยืนยันถึงความเพียงพอของระบบการควบคุมภายในและระบบการตรวจสอบภายใน
รวมทั้งข้อบกพร่องสำคัญที่ตรวจสอบพบ

9. สอบทานกับผู้สอบบัญชี ผู้ตรวจสอบภายใน และผู้บริหารในฝ่ายงานที่เกี่ยวข้อง
เมื่อการตรวจสอบรายไตรมาส และ/หรือการตรวจสอบประจำปีเสร็จสิ้นลง
เพื่อพิจารณารายงานทางการเงินและ
หมายเหตุประกอบงบการเงินให้มีความถูกต้อง ครบถ้วน และเปิดเผยอย่างโปร่งใส

10.
สอบทานความร่วมมือหรือข้อขัดแย้งที่มีนัยสำคัญกับฝ่ายบริหารจัดการในระหว่างปฏิบัติงานของผู้สอบบัญชีและผู้ตรวจสอบภายใน

11.
สอบทานและพิจารณาร่วมกับฝ่ายบริหารจัดการและผู้ตรวจสอบภายในเกี่ยวกับข้อบกพร่องสำคัญที่ตรวจสอบพบ
และติดตามการตอบสนองเพื่อแก้ปัญหาจากฝ่ายบริหารจัดการ

12.
สอบทานการจัดทำข้อบังคับของผู้ตรวจสอบภายในและการปรับปรุงให้เหมาะสมกับธนาคารอยู่เสมอ

13. สอบทานและติดตามการปฏิบัติงาน การดำเนินธุรกิจ
หรือการดำเนินการของธนาคารให้สอดคล้องกับนโยบาย
กฎข้อบังคับของหน่วยงานที่กำกับดูแลธนาคาร กฎหมายที่เกี่ยวข้องกับธุรกิจธนาคาร

14. ประชุมร่วมกับผู้สอบบัญชี ผู้ตรวจสอบภายใน และฝ่ายบริหารจัดการ
ในประเด็นที่คณะกรรมการตรวจสอบเห็นสมควรจะมีการประชุมเป็นการเฉพาะ
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

15. จัดทำรายงานการปฏิบัติงาน
และ/หรือรายงานการประชุมของคณะกรรมการตรวจสอบเสนอต่อคณะกรรมการธนาคาร

16.
จัดทำรายงานแสดงถึงความรับผิดชอบและการปฏิบัติงานของคณะกรรมการตรวจสอบโดยเปิดเผย
เพื่อเป็นส่วนหนึ่งของรายงานประจำปีของธนาคาร

17. มีอำนาจในการตรวจสอบและสอบสวนพนักงานหรือผู้ที่เกี่ยวข้อง
ภายในขอบเขตของอำนาจที่ได้รับมอบหมาย

18. มีอำนาจในการจัดหาในนามธนาคารเพื่อนำเอาผู้เชี่ยวชาญเฉพาะด้านหรือความเห็นทางวิชาชีพ
มาช่วยงานในการตรวจสอบหรือสอบสวนได้ตามที่เห็นสมควร ด้วยค่าใช้จ่ายของธนาคาร

19. ให้ความเห็นตลอดจนพิจารณาการเปิดเผยข้อมูลของธนาคาร
โดยเฉพาะในกรณีที่เกิดรายการที่เกี่ยวโยงกัน
หรือรายการที่มีความขัดแย้งทางผลประโยชน์ให้มีความถูกต้องและครบถ้วน

20.
รายงานต่อคณะกรรมการธนาคารเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร
ในกรณีที่คณะกรรมการตรวจสอบได้ตรวจสอบพบหรือมีข้อสงสัยว่ามีรายการหรือการกระทำดังต่อไปนี้

 รายการที่เกิดการขัดแย้งทางผลประโยชน์

 การทุจริตหรือมีสิ่งผิดปกติ หรือมีความบกพร่องที่สำคัญในระบบการควบคุมภายใน

 การฝ่าฝืนกฎระเบียบและข้อบังคับของธนาคาร ตลอดจนกฎหมายที่เกี่ยวข้องกับธุรกิจของธนาคาร

ในกรณีที่คณะกรรมการตรวจสอบเห็นว่า
สิ่งที่ได้รายงานต่อคณะกรรมการธนาคารดังกล่าวข้างต้นไม่ได้มีการดำเนินการเพื่อปรับปรุงแก้ไขภายในเวลาตามที่คณะกรรมการตรวจสอบกำหนดโดยปราศจากเหตุผลสมควร
ให้คณะกรรมการตรวจสอบแจ้งการกระทำดังกล่าวไว้ในรายงานประจำปี
และรายงานต่อธนาคารแห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทยต่อไป

21. ปฏิบัติหน้าที่อื่นใดตามที่ได้รับมอบหมายจากคณะกรรมการธนาคาร
ด้วยความเห็นชอบของคณะกรรมการตรวจสอบ

 รายชื่อและการเข้าประชุมของคณะกรรมการตรวจสอบ

ณ วันที่ 31 ธันวาคม 2552 คณะกรรมการตรวจสอบ ประกอบด้วยกรรมการ 3 คน
ซึ่งกรรมการตรวจสอบทั้ง 3 คน
เป็นผู้มีความรู้และประสบการณ์ในการสอบทานงบการเงินของธนาคาร โดยในปี 2552
มีการประชุมรวมทั้งสิ้น 22 ครั้ง ซึ่งเป็นการประชุมตามปกติ 11 ครั้ง และการประชุมครั้งพิเศษ 10
ครั้ง (รวมการประชุมร่วมกับผู้สอบบัญชีเป็นการเฉพาะ โดยไม่มีฝ่ายจัดการเข้าร่วมประชุมด้วย 2
ครั้ง) นอกจากนี้ มีการประชุมเฉพาะกับกรรมการอิสระอีก 1 ครั้ง รายละเอียดมีดังนี้

+-------------------------------+------------------+-------------------+
| รายชื่อคณะกรรมการตรวจสอบ        | ตำแหน่ง           | จำนวนครั้งที่มาประชุม  |
|                               |                  | /                 |
|                               |                  |                   |
|                               |                  | จ                 |
|                               |                  | ำนวนครั้งที่มีการประชุม |
+-------------------------------+------------------+-------------------+
| (1) นายสุรชัย พฤกษ์บำรุง          | ประธานกรรมการ    | 22/22             |
+-------------------------------+------------------+-------------------+
| (2) นายวิรัช ไพรัชพิบูลย์           | กรรมการ          | 21/22             |
+-------------------------------+------------------+-------------------+
| (3) นายยงยุทธ วิทยาวงศรุจิ        | กรรมการ          | 22/22             |
+-------------------------------+------------------+-------------------+
| เลขานุการคณะกรรมการตรวจสอบ     |                  |                   |
| ได้แก่ นางสาวจิราพร โพธิ์ไพโรจน์    |                  |                   |
| ^(1/)                         |                  |                   |
+-------------------------------+------------------+-------------------+

  หมายเหตุ : ^(1/) ได้รับการแต่งตั้งโดยคณะกรรมการตรวจสอบ ตั้งแต่วันที่ 1 ตุลาคม 2552

  แทน นางสาวพรรณทิพา หาญนรเศรษฐ์

(2.2) คณะกรรมการสรรหาและพิจารณาค่าตอบแทน

 โครงสร้าง องค์ประกอบ คุณสมบัติ และวาระการดำรงตำแหน่ง โดยสรุปมีดังนี้

คณะกรรมการธนาคารเป็นผู้พิจารณาแต่งตั้งคณะกรรมการสรรหาและพิจารณาค่าตอบแทน
ประกอบด้วยกรรมการที่ไม่เป็นผู้บริหารของธนาคาร จำนวนไม่น้อยกว่า 3 คน ทั้งนี้
ประธานกรรมการสรรหาและพิจารณาค่าตอบแทนต้องเป็นกรรมการอิสระของธนาคาร
โดยให้ประธานคณะเจ้าหน้าที่ด้านทรัพยากรบุคคล
เป็นเลขานุการคณะกรรมการสรรหาและพิจารณาค่าตอบแทนโดยตำแหน่ง
กรรมการสรรหาและพิจารณาค่าตอบแทนมีวาระการดำรงตำแหน่งคราวละ 3 ปี โดยรอบ 1 ปี
ในที่นี้ให้หมายถึงช่วงเวลาระหว่างการประชุมสามัญผู้ถือหุ้นของปีที่ได้รับการแต่งตั้ง
จนถึงการประชุมสามัญผู้ถือหุ้นในปีถัดไป

 อำนาจหน้าที่และความรับผิดชอบ

1. กำหนดนโยบายต่าง ๆ คือ

1.1 นโยบาย หลักเกณฑ์ วิธีการในการสรรหากรรมการธนาคาร กรรมการชุดย่อยต่าง ๆ
และผู้บริหารระดับสูงของธนาคาร ได้แก่ ประธานเจ้าหน้าที่บริหารและกรรมการผู้จัดการใหญ่
ประธานคณะเจ้าหน้าที่ด้านต่าง ๆ รองประธานคณะเจ้าหน้าที่ด้านต่าง ๆ
ผู้ช่วยกรรมการผู้จัดการใหญ่อาวุโส และผู้ช่วยกรรมการผู้จัดการใหญ่ของธนาคาร

1.2 นโยบาย หลักเกณฑ์ วิธีการในการสรรหา
รวมทั้งการคัดเลือกและ/หรือกลั่นกรองหาผู้เหมาะสมแล้วแต่กรณี เพื่อดำรงตำแหน่งกรรมการ
กรรมการผู้จัดการ
หรือผู้ซึ่งมีตำแหน่งเทียบเท่าที่เรียกชื่อเป็นอย่างอื่นของกิจการที่ธนาคารถือหุ้นตั้งแต่ร้อยละ 50 ขึ้นไป
โดยให้รวมถึงกรณีการคัดเลือกและ/หรือกลั่นกรองหาผู้เหมาะสมจากภายในองค์กรนั้น ๆ
เพื่อขึ้นดำรงตำแหน่งดังกล่าว

1.3 นโยบายการจ่ายค่าตอบแทนและผลประโยชน์อื่น
รวมถึงจำนวนค่าตอบแทนและผลประโยชน์อื่นให้แก่กรรมการธนาคาร
กรรมการในคณะกรรมการชุดย่อย และผู้บริหารระดับสูงของธนาคาร ได้แก่
ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่าง ๆ
รองประธานคณะเจ้าหน้าที่ด้านต่าง ๆ ผู้ช่วยกรรมการผู้จัดการใหญ่อาวุโส
และผู้ช่วยกรรมการผู้จัดการใหญ่ โดยมีหลักเกณฑ์ที่ชัดเจนและโปร่งใส
เพื่อให้คณะกรรมการธนาคารพิจารณาอนุมัติ
และสามารถส่งนโยบายดังกล่าวให้ธนาคารแห่งประเทศไทยได้เมื่อทวงถาม

2. คัดเลือกและ/หรือกลั่นกรองบุคคลแล้วแต่กรณี เพื่อดำรงตำแหน่งต่าง ๆ
ดังต่อไปนี้เพื่อเสนอต่อคณะกรรมการธนาคาร

2.1 กรรมการธนาคาร

2.2 กรรมการในคณะกรรมการชุดย่อยต่าง ๆ ที่รายงานตรงต่อคณะกรรมการธนาคาร

2.3 ผู้บริหารระดับสูง ได้แก่ ประธานเจ้าหน้าที่บริหารและกรรมการผู้จัดการใหญ่
ประธานคณะเจ้าหน้าที่ด้านต่าง ๆ รองประธานคณะเจ้าหน้าที่ด้านต่าง ๆ
ผู้ช่วยกรรมการผู้จัดการใหญ่อาวุโส และผู้ช่วยกรรมการผู้จัดการใหญ่

2.4 กรรมการของกิจการที่ธนาคารถือหุ้นตั้งแต่ร้อยละ 50 ขึ้นไป

3. ดูแลให้กรรมการธนาคาร กรรมการในคณะกรรมการชุดย่อย และผู้บริหารระดับสูงของธนาคาร
ได้แก่ ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่าง ๆ
รองประธานคณะเจ้าหน้าที่ด้านต่าง ๆ ผู้ช่วยกรรมการผู้จัดการใหญ่อาวุโส
และผู้ช่วยกรรมการผู้จัดการใหญ่
ได้รับผลตอบแทนที่เหมาะสมกับหน้าที่และความรับผิดชอบที่ตนมีต่อธนาคาร
และเป็นไปตามหลักเกณฑ์ของธนาคาร โดยเทียบเคียงได้กับธนาคารอื่น ๆ ทั้งนี้
กรรมการธนาคารที่ได้รับมอบหมายให้มีหน้าที่และความรับผิดชอบเพิ่มขึ้นควรได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายนั้น

4. พิจารณาและดูแลให้ขนาดและองค์ประกอบของคณะกรรมการธนาคารมีความเหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป
โดยคณะกรรมการธนาคารจะต้องประกอบด้วยบุคคลที่มีความรู้ความสามารถ
และประสบการณ์ในด้านต่าง ๆ

5. กำหนดแนวทางการประเมินผลและประเมินผลงานของกรรมการธนาคาร และผู้บริหารระดับสูง
ได้แก่ ประธานเจ้าหน้าที่บริหารและกรรมการผู้จัดการใหญ่ ประธานคณะเจ้าหน้าที่ด้านต่าง ๆ
รองประธานคณะเจ้าหน้าที่ด้านต่าง ๆ ผู้ช่วยกรรมการผู้จัดการใหญ่อาวุโส
และผู้ช่วยกรรมการผู้จัดการใหญ่ เพื่อพิจารณาผลตอบแทนประจำปี
โดยจะต้องคำนึงถึงหน้าที่ความรับผิดชอบและความเสี่ยงที่เกี่ยวข้อง
รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

6. จัดทำแผนสืบทอดตำแหน่งประธานเจ้าหน้าที่บริหารและกรรมการผู้จัดการใหญ่
และพิจารณาอนุมัติแผนสืบทอดตำแหน่งประธานคณะเจ้าหน้าที่ด้านต่าง ๆ

7.
เปิดเผยนโยบายและรายงานสรุปผลการดำเนินงานของคณะกรรมการสรรหาและพิจารณาค่าตอบแทนไว้ในรายงานประจำปีของธนาคาร

8. แสวงหาความเห็นจากที่ปรึกษาภายนอก (อิสระ) ผู้มีความเชี่ยวชาญเฉพาะได้ในกรณีที่จำเป็น
โดยธนาคารเป็นผู้รับภาระค่าใช้จ่าย เช่น การสำรวจเงินเดือน
การสรรหากรรมการและผู้บริหารของธนาคาร เป็นต้น

 รายชื่อและการเข้าประชุมของคณะกรรมการสรรหาและพิจารณาค่าตอบแทน

ณ วันที่ 31 ธันวาคม 2552 คณะกรรมการสรรหาและพิจารณาค่าตอบแทน ประกอบด้วยกรรมการ 3
คน โดยในปี 2552 มีการประชุมรวมทั้งสิ้น 18 ครั้ง รายละเอียดมีดังนี้

+-------------------------------+------------------+-------------------+
| รายชื่อคณะกรรมการสรรหา          | ตำแหน่ง           | จำนวนครั้งที่มาประชุม  |
| และพิจารณาค่าตอบแทน             |                  | /                 |
|                               |                  |                   |
|                               |                  | จ                 |
|                               |                  | ำนวนครั้งที่มีการประชุม |
+-------------------------------+------------------+-------------------+
| (1) นายการุณ กิตติสถาพร          | ประธานกรรมการ    | 17/18             |
+-------------------------------+------------------+-------------------+
| (2) นายวิรัช ไพรัชพิบูลย์           | กรรมการ          | 16/18             |
+-------------------------------+------------------+-------------------+
| (3) นายพรสนอง ตู้จินดา           | กรรมการ          | 17/18             |
+-------------------------------+------------------+-------------------+
| เลขานุการคณะ                   |                  |                   |
| กรรมการสรรหาและพิจารณาค่าตอบแทน |                  |                   |
| ได้แก่ นางสาวนพพร ติรวัฒนกุล       |                  |                   |
+-------------------------------+------------------+-------------------+

(2.3) คณะกรรมการบริหารความเสี่ยง

 โครงสร้าง องค์ประกอบ คุณสมบัติ และวาระการดำรงตำแหน่ง โดยสรุปดังนี้

คณะกรรมการธนาคารเป็นผู้พิจารณาแต่งตั้งคณะกรรมการบริหารความเสี่ยง จำนวนไม่น้อยกว่า 7
คน ประกอบด้วย ประธานเจ้าหน้าที่บริหารและกรรมการผู้จัดการใหญ่
(เป็นประธานกรรมการบริหารความเสี่ยงโดยตำแหน่ง)
ประธานคณะเจ้าหน้าที่ด้านบริหารความเสี่ยง และผู้บริหารที่เหมาะสม
โดยกรรมการบริหารความเสี่ยงต้องเป็นผู้มีความรู้ความสามารถ มีประสบการณ์
และความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีความเข้าใจในการดำเนินธุรกิจ และการควบคุมความเสี่ยงของธนาคาร
โดยมีวาระในการดำรงตำแหน่งถึงวันที่ 31 ธันวาคม 2553

 อำนาจหน้าที่และความรับผิดชอบ

1. กำหนดนโยบายเพื่อเสนอต่อคณะกรรมการธนาคาร
เพื่อพิจารณาในเรื่องการบริหารความเสี่ยงโดยรวมของธนาคาร (Integrated Risk
Management)
โดยให้ครอบคลุมความเสี่ยงหลักตามเกณฑ์การตรวจสอบประเมินผลความเสี่ยงธนาคารพาณิชย์
(Risk – Based Approach) ของธนาคารแห่งประเทศไทย เช่น ความเสี่ยงด้านกลยุทธ์
(Strategic Risk) ความเสี่ยงด้านเครดิต (Credit Risk) ความเสี่ยงจากภาวะตลาด
(Market Risk) ความเสี่ยงด้านสภาพคล่อง (Liquidity Risk) ความเสี่ยงด้านการปฏิบัติการ
(Operational Risk) ความเสี่ยงด้านกฎหมาย (Legal Risk)
ตลอดจนความเสี่ยงอื่นที่มีผลกระทบต่อชื่อเสียงของธนาคาร เป็นต้น

2.
ควบคุมดูแลและบริหารจัดการให้การทำธุรกิจของธนาคารเป็นไปตามนโยบายการบริหารความเสี่ยงโดยรวมของธนาคาร
(Integrated Risk Management)

3. จัดทำรายงานเพื่อนำเสนอให้แก่คณะกรรมการเจ้าหน้าที่บริหาร
โดยมีข้อมูลและรูปแบบตามที่คณะกรรมการเจ้าหน้าที่บริหารกำหนด

4. วางกลยุทธ์ให้สอดคล้องกับนโยบายการบริหารความเสี่ยงโดยรวมของธนาคาร
โดยให้สามารถประเมิน ติดตาม และดูแลปริมาณความเสี่ยงของธนาคารให้อยู่ในระดับที่เหมาะสม

5. บริหารและควบคุมดูแลการบริหารความเสี่ยงโดยรวมของธนาคาร
ให้เป็นไปตามหลักการของการกำกับดูแลกิจการที่ดี (Good Corporate Governance)

6. ทบทวนความเพียงพอของนโยบาย ระบบการบริหารความเสี่ยง
ความมีประสิทธิผลของระบบและการปฏิบัติตามนโยบายดังกล่าวอย่างต่อเนื่อง
เพื่อปรับปรุงการบริหารความเสี่ยงโดยรวมของธนาคารให้เป็นไปด้วยความรอบคอบ รัดกุม
และมีประสิทธิภาพยิ่งขึ้น

7. พิจารณาอนุมัตินโยบาย
และหลักเกณฑ์เกี่ยวกับการประเมินมูลค่าสินทรัพย์ที่เป็นหลักประกันการให้สินเชื่อและอสังหาริมทรัพย์รอการขายที่ได้มาจากการชำระหนี้หรือซื้อจากการขายทอดตลาด
รวมถึงหลักเกณฑ์การทบทวนมูลค่าของสินทรัพย์ดังกล่าว

8. จัดทำ และทบทวนนโยบายหลักเกณฑ์การให้สินเชื่อรวมถึงการตั้งสำรองและนโยบายการตัดหนี้สูญ
การบริหารวงเงิน การใช้ระบบสกอร์คาร์ดเพื่อการอนุมัติสินเชื่อและการกำหนดราคา
ซึ่งขึ้นกับความเสี่ยงในด้านต่าง ๆ และการลงทุนในการเข้าซื้อธุรกิจต่าง ๆ

9. ให้คำแนะนำเกี่ยวกับระบบสารสนเทศที่เกี่ยวข้องกับการบริหารความเสี่ยง

10. อนุมัติการจัดทำโปรแกรมสำหรับการนำเสนอผลิตภัณฑ์ใหม่ หรือการเปลี่ยนแปลงราคา
(Pricing) สำหรับผลิตภัณฑ์ที่อยู่ในระหว่างพิจารณาเพื่ออนุมัติให้อยู่ในแผนธุรกิจของธนาคาร

11. รับผิดชอบในการควบคุมและกำกับดูแลในภาพรวมให้บริษัทในกลุ่มธุรกิจทางการเงินของธนาคาร
ปฏิบัติตามหลักเกณฑ์ของธนาคารแห่งประเทศไทย
และนโยบายการบริหารความเสี่ยงที่ธนาคารกำหนดไว้

12. กำหนดนโยบายบริหารความเสี่ยงเพื่อกำกับดูแลบริษัทในกลุ่มธุรกิจทางการเงิน
ซึ่งรวมถึงระบบหรือกระบวนการที่จะนำมาใช้เพื่อการบริหารและควบคุมดูแล

13. มีอำนาจในการแต่งตั้งและกำหนดบทบาทหน้าที่ของคณะกรรมการชุดย่อย
และ/หรือคณะอนุกรรมการในการบริหารความเสี่ยงแต่ละประเภทของธนาคารได้ตามความเหมาะสม
โดยให้รายงานต่อคณะกรรมการบริหารความเสี่ยงนี้

14. มีอำนาจเรียกเอกสารข้อมูลและบุคคลที่เกี่ยวข้องมาชี้แจงข้อเท็จจริงประกอบการพิจารณา
เพื่อให้การดำเนินงานของคณะกรรมการบริหารความเสี่ยงบรรลุวัตถุประสงค์

15. รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
เพื่อให้สอดคล้องกับนโยบายและกลยุทธ์ที่กำหนด

 รายชื่อและการเข้าประชุมของคณะกรรมการบริหารความเสี่ยง

ณ วันที่ 31 ธันวาคม 2552 คณะกรรมการบริหารความเสี่ยง ประกอบด้วยกรรมการ 8 คน
โดยในปี 2552 มีการประชุมรวมทั้งสิ้น 12 ครั้ง รายละเอียดมีดังนี้

+---------------------------------+---------------+-------------------+
| รายชื่อคณะกรรมการบริหารความเสี่ยง    | ตำแหน่ง        | จำนวนครั้งที่มาประชุม/ |
|                                 |               |                   |
|                                 |               | จ                 |
|                                 |               | ำนวนครั้งที่มีการประชุม |
+---------------------------------+---------------+-------------------+
| (1) นายตัน คอง คูน                | ประธานกรรมการ | 12/12             |
+---------------------------------+---------------+-------------------+
| (2) นายชานดาเชการ์ สุบรามาเนี่ยน    | รอง           | 12/12             |
| คิสชูมันการัม                       | ประธานกรรมการ |                   |
+---------------------------------+---------------+-------------------+
| (3) นางเจนิส แร แวน เอ็กเคอเรน    | กรรมการ       | 11/12             |
+---------------------------------+---------------+-------------------+
| (4) นายวิโรจน์ เศรษฐปราโมทย์       | กรรมการ       | 12/12             |
+---------------------------------+---------------+-------------------+
| (5) นายภูมิชาย วัชรพงศ์             | กรรมการ       | 9/12              |
+---------------------------------+---------------+-------------------+
| (6) นายรอยย์ ออกุสตินัส กุนารา       | กรรมการ       | 11/12             |
+---------------------------------+---------------+-------------------+
| (7) นางสาวภาวนา เนียมลอย ^(1/)   | กรรมการ       | 3/3               |
+---------------------------------+---------------+-------------------+
| (8) นายแสงชาติ วนิชเวทย์พิบูล        | กรรมการ       | 8/12              |
+---------------------------------+---------------+-------------------+
| ก                               |               |                   |
| รรมการที่ลาออกหรือครบวาระในระหว่างปี |               |                   |
+---------------------------------+---------------+-------------------+
| (1) นายทินวรรธน์ มหธราดล ^(2/)    | กรรมการ       | 5/5               |
+---------------------------------+---------------+-------------------+
| เลขานุการคณะกรรมการบริหารความเสี่ยง |               |                   |
| ได้แก่ นายณัฐวิทย์ บุณยะวัฒน์           |               |                   |
+---------------------------------+---------------+-------------------+

  หมายเหตุ : ^(1/) สิ้นสุดวาระการดำรงตำแหน่ง เมื่อวันที่ 25 มีนาคม 2552

  ^(2/) ลาออกจากการเป็นผู้บริหารธนาคาร เมื่อวันที่ 1 มิถุนายน 2552

(2.4) คณะกรรมการเจ้าหน้าที่บริหาร

 โครงสร้าง องค์ประกอบ คุณสมบัติ และวาระการดำรงตำแหน่ง โดยสรุปมีดังนี้

คณะกรรมการธนาคารเป็นผู้พิจารณาแต่งตั้งคณะกรรมการเจ้าหน้าที่บริหาร จำนวน ไม่น้อยกว่า 7
คน ประกอบด้วย ประธานเจ้าหน้าที่บริหารและกรรมการผู้จัดการใหญ่
(เป็นประธานกรรมการเจ้าหน้าที่บริหารโดยตำแหน่ง) ประธานคณะเจ้าหน้าที่ด้านการเงิน
ประธานคณะเจ้าหน้าที่ด้านบริหารความเสี่ยง ประธานคณะเจ้าหน้าที่ด้านกฎหมาย
และผู้บริหารของธนาคารที่เหมาะสม โดยกรรมการเจ้าหน้าที่บริหารต้องเป็นผู้มีความรู้ความสามารถ
มีประสบการณ์ และความรู้ความเข้าใจถึงหน้าที่และความรับผิดชอบของตน
รวมทั้งเป็นผู้มีวิจารณญาณที่ดีในการปฏิบัติงานให้เกิดประโยชน์ต่อการดำเนินธุรกิจของธนาคาร
โดยมีวาระในการดำรงตำแหน่งถึงวันที่ 31 ธันวาคม 2553

 อำนาจหน้าที่และความรับผิดชอบ

1. ควบคุมการดำเนินงานต่าง ๆ ให้เป็นไปตามนโยบายของธนาคาร
โดยถูกต้องตามข้อกำหนดกฎหมาย และกฎระเบียบที่ธนาคารกำหนด

2. ควบคุมดูแลการบริหารกิจการของธนาคารให้บรรลุตามเป้าหมาย นโยบาย กลยุทธ์
และแผนธุรกิจที่กำหนดไว้

3. นำเสนอข้อมูลที่ครบถ้วนต่อคณะกรรมการธนาคาร
เพื่อประโยชน์สูงสุดในการกำหนดนโยบายและแผนงาน

4. กลั่นกรองแผนกลยุทธ์ แผนธุรกิจประจำปี งบประมาณค่าใช้จ่ายประเภททุน
เป้าหมายการปฏิบัติงาน แผนงานโครงการต่าง ๆ
รวมถึงการควบคุมด้านรายได้/รายจ่ายที่มิใช่ดอกเบี้ย และนำเสนอคณะกรรมการธนาคาร

5. มอบหมายเรื่องต่าง ๆ ที่เกิดขึ้นจากการดำเนินการตามปกติของธนาคาร
ให้คณะกรรมการธนาคารและคณะอนุกรรมการอื่น ๆ เพื่อพิจารณาต่อไป

6. จัดทำรายงานต่าง ๆ ตามที่คณะกรรมการธนาคารมอบหมาย

7. ตรวจทานนโยบายและแผนธุรกิจซึ่งประธานเจ้าหน้าที่บริหารและกรรมการผู้จัดการใหญ่จัดทำขึ้น
และได้รับการตรวจสอบจากคณะกรรมการบริหารทางการเงิน
และนำเสนอแผนธุรกิจที่ได้ทบทวนแล้วดังกล่าวต่อที่ประชุมคณะกรรมการธนาคารเพื่อขอความเห็นชอบต่อไป

8. พิจารณานโยบายและแผนธุรกิจซึ่งได้รับอนุมัติจากคณะกรรมการธนาคาร ทุกไตรมาส
และนำเสนอความเห็นเกี่ยวกับนโยบายและแผนธุรกิจดังกล่าวต่อคณะกรรมการธนาคาร

9. พิจารณา อนุมัติ และติดตามการดำเนินการในเรื่องต่อไปนี้

9.1 การลงทุนซึ่งต้องใช้เงินจำนวนมาก

9.2 การออกผลิตภัณฑ์ใหม่ หรือการหยุดให้บริการผลิตภัณฑ์ใดผลิตภัณฑ์หนึ่ง
หรือการเปลี่ยนแปลงราคาตามที่ได้รับอนุมัติไว้แล้ว

9.3 การเข้าร่วมทุน หุ้นส่วน พันธมิตรทางธุรกิจ หรือการทำสัญญาหรือข้อตกลงในลักษณะเดียวกัน

9.4 การให้กู้ยืมเงิน หรือการค้ำประกันนอกเหนือไปจากการทำธุรกิจตามปกติของธนาคาร

9.5 การก่อให้เกิดสิทธิเหนือทรัพย์สิน หรือสินทรัพย์ของธนาคาร

9.6 การจ่ายคืนหนี้สิน หรือการจ่ายคืนหนี้สินก่อนกำหนด

9.7 การเปลี่ยนแปลงนโยบายการจ่ายค่าตอบแทน หรือสวัสดิการแก่พนักงาน

9.8 การเปลี่ยนแปลงกลยุทธ์นโยบายเกี่ยวกับการให้สินเชื่อและการรับเงินฝาก

9.9 การเปิดหรือปิดวงเงินกู้ของธนาคาร และ

9.10
การทำข้อตกลงหรือกำหนดนโยบายเกี่ยวกับการทำข้อตกลงกับหน่วยงานที่กำกับดูแลการทำธุรกิจของธนาคาร
ในกรณีนอกเหนือไปจากที่มีการมอบอำนาจให้ผู้บริหารระดับสูงของธนาคาร

10. ติดตามเร่งรัดการปฏิบัติงานของหน่วยงานต่าง ๆ
ให้เป็นไปตามแผนงานและเป้าหมายที่กำหนดไว้ ให้มีประสิทธิภาพและประสิทธิผล

11. ทบทวน ตรวจสอบ ให้คำเสนอแนะ และสั่งการให้มีการปรับปรุงแก้ไขระบบการบริหารงาน
กระบวนการทำงานของฝ่ายงานต่าง ๆ ให้มีความเหมาะสม
ทันสมัยและสอดคล้องกับสภาพเศรษฐกิจที่เปลี่ยนแปลงในทุกขณะ

12. มีอำนาจเรียกเอกสารเรื่องต่าง ๆ
และบุคคลที่เกี่ยวข้องมาชี้แจงข้อเท็จจริงประกอบการพิจารณา
เพื่อให้การดำเนินงานของคณะกรรมการเจ้าหน้าที่บริหารบรรลุวัตถุประสงค์

13. มีอำนาจแต่งตั้งและกำหนดบทบาทหน้าที่ของคณะกรรมการชุดย่อย และ/หรือคณะอนุกรรมการ
และ/หรือบุคคลใดตามที่เห็นสมควร เพื่อช่วยในการบริหารกิจการของธนาคาร

14. พิจารณาดำเนินการเรื่องต่าง ๆ ตามที่ได้รับมอบหมายจากคณะกรรมการธนาคาร

15. รายงานผลการดำเนินงาน รวมถึงกิจการต่าง ๆ ที่มีนัยสำคัญต่อคณะกรรมการธนาคาร

16. ดำเนินการในเรื่องต่าง ๆ ที่เกี่ยวข้องกับธุรกิจหรือกิจการโดยทั่วไปของธนาคาร

17. ควบคุมดูแลการปฏิบัติงานของคณะอนุกรรมการต่าง ๆ
ซึ่งรายงานต่อคณะกรรมการเจ้าหน้าที่บริหาร

 รายชื่อและการเข้าประชุมของคณะกรรมการเจ้าหน้าที่บริหาร

ณ วันที่ 31 ธันวาคม 2552 คณะกรรมการเจ้าหน้าที่บริหาร ประกอบด้วยกรรมการ 13 คน
โดยมีกำหนดการประชุมไว้ล่วงหน้าตลอดทั้งปี อย่างน้อยเดือนละ 1 ครั้ง โดยในปี 2552
มีการประชุมรวมทั้งสิ้น 12 ครั้ง รายละเอียดมีดังนี้

+---------------+-----------------+----------------+------------------+
| ร             |                 | ตำแหน่ง         | จำนวนครั้งที่มาประชุม |
| ายชื่อคณะกรรมกา |                 |                | /                |
| รเจ้าหน้าที่บริหาร |                 |                |                  |
|               |                 |                | จำ               |
|               |                 |                | นวนครั้งที่มีการประชุม |
+---------------+-----------------+----------------+------------------+
| (1) นายตัน คอง |                 | ประธานกรรมการ  | 12/12            |
| คูน            |                 |                |                  |
+---------------+-----------------+----------------+------------------+
| (2) นางเจนิส   |                 | รอ             | 11/12            |
| แร แวน        |                 | งประธานกรรมการ |                  |
| เอ็กเคอเรน     |                 |                |                  |
+---------------+-----------------+----------------+------------------+
| (3) นายวิโรจน์  | เศรษฐปราโมทย์    | กรรมการ        | 10/12            |
+---------------+-----------------+----------------+------------------+
| (4) นายพิริยะ   | วิเศษจินดา ^(2/)  | กรรมการ        | 6/6              |
+---------------+-----------------+----------------+------------------+
| (5)           |                 | กรรมการ        | 11/12            |
| นายชานดาเชการ์ |                 |                |                  |
| สุบรามาเนี่ยน    |                 |                |                  |
| คิสชูมันการัม     |                 |                |                  |
+---------------+-----------------+----------------+------------------+
| (6)           | เนียมลอย         | กรรมการ        | 12/12            |
| นางสาวภาวนา   |                 |                |                  |
+---------------+-----------------+----------------+------------------+
| (7) นายภูมิชาย  | วัชรพงศ์          | กรรมการ        | 11/12            |
+---------------+-----------------+----------------+------------------+
| (8) นายซูดาร์โก |                 | กรรมการ        | 11/12            |
| ฮาร์โซโน่       |                 |                |                  |
+---------------+-----------------+----------------+------------------+
| (9) นายรอยย์   |                 | กรรมการ        | 8/9              |
| ออกุสตินัส กุนารา |                 |                |                  |
| ^(1/)         |                 |                |                  |
+---------------+-----------------+----------------+------------------+
| (10) นางวรรณา | ธรรมศิริทรัพย์      | กรรมการ        | 11/12            |
+---------------+-----------------+----------------+------------------+
| (11) ดร.      | พูลทอง ^(1/)     | กรรมการ        | 8/9              |
| เยาวลักษณ์      |                 |                |                  |
+---------------+-----------------+----------------+------------------+
| (12)          | ติรวัฒนกุล         | กรรมการ        | 10/12            |
| นางสาวนพพร    |                 |                |                  |
+---------------+-----------------+----------------+------------------+
| (13) นางวรนุช  | เดชะไกศยะ ^(2/) | กรรมการ        | 5/6              |
+---------------+-----------------+----------------+------------------+
| กรรมกา        |                 |                |                  |
| รที่ลาออกหรือครบ |                 |                |                  |
| วาระในระหว่างปี |                 |                |                  |
+---------------+-----------------+----------------+------------------+
| (1) นายพงศ์พินิต | เดชะคุปต์ ^(3/)   | กรรมการ        | 5/6              |
+---------------+-----------------+----------------+------------------+
| (2)           | มหธราดล ^(4/)   | กรรมการ        | 2/2              |
| นายทินวรรธน์    |                 |                |                  |
+---------------+-----------------+----------------+------------------+
| (3) นายอภิรมย์  | น้อยอ่ำ ^(5/)     | กรรมการ        | 3/3              |
+---------------+-----------------+----------------+------------------+
| เลขา          |                 |                |                  |
| นุการคณะกรรมกา |                 |                |                  |
| รเจ้าหน้าที่บริหาร |                 |                |                  |
| ได้แก่          |                 |                |                  |
| นางธิดารัตน์     |                 |                |                  |
| เศรษฐวรวิจิตร   |                 |                |                  |
+---------------+-----------------+----------------+------------------+

  หมายเหตุ : ^(1/) ได้รับการแต่งตั้งโดยคณะกรรมการธนาคาร ตั้งแต่วันที่ 25 มีนาคม 2552

  ^(2/) ได้รับการแต่งตั้งโดยคณะกรรมการธนาคาร ตั้งแต่วันที่ 8 กรกฎาคม 2552

  ^(3/) เกษียณอายุจากการเป็นผู้บริหารธนาคาร เมื่อวันที่ 1 สิงหาคม 2552

  ^(4/) ลาออกจากการเป็นผู้บริหารธนาคาร เมื่อวันที่ 1 มิถุนายน 2552

  ^(5/) ลาออกจากการเป็นผู้บริหารธนาคาร เมื่อวันที่ 1 กรกฎาคม 2552

9.2.2 กรรมการ ผู้บริหารและผู้มีอำนาจควบคุมของธนาคาร (ตามนิยามของ ก.ล.ต.)

ข้อมูล ณ วันที่ 31 ธันวาคม 2552

+----------+--------+---------------------------------+---------------+
| ชื่อ – สกุล |        | ตำแหน่ง / สังกัด                   | กลุ่มงาน        |
+==========+========+=================================+===============+
| กรร      |        |                                 |               |
| มการที่ไม่เ |        |                                 |               |
| ป็นผู้บริหาร |        |                                 |               |
+----------+--------+---------------------------------+---------------+
| 1.       | ท      | ประธานกรรมการ                   |               |
| น        | ีปสุวรรณ |                                 |               |
| ายวีระพันธุ์ |        |                                 |               |
+----------+--------+---------------------------------+---------------+
| 2.       | ตู้จินดา  | กรรมการ                         |               |
| น        |        |                                 |               |
| ายพรสนอง |        |                                 |               |
+----------+--------+---------------------------------+---------------+
| 3.       | รัก     | กรรมการ                         |               |
| นายเชษฐ์  | ตะกนิษฐ |                                 |               |
+----------+--------+---------------------------------+---------------+
| 4.       | เ      | กรรมการ                         |               |
| น        | ดชะคุปต์ |                                 |               |
| ายพงศ์พินิต |        |                                 |               |
+----------+--------+---------------------------------+---------------+
| 5.       |        | กรรมการ                         |               |
| นายมาร์ค  |        |                                 |               |
| จอห์น     |        |                                 |               |
| อาร์โนลด์  |        |                                 |               |
| ^(1/)    |        |                                 |               |
+----------+--------+---------------------------------+---------------+
| กรร      |        |                                 |               |
| มการอิสระ |        |                                 |               |
+----------+--------+---------------------------------+---------------+
| 6.       | พฤ     | กรรมการอิสระ /                   |               |
| นายสุรชัย  | กษ์บำรุง | ประธานกรรมการตรวจสอบ            |               |
+----------+--------+---------------------------------+---------------+
| 7.       | กิต     | กรรมการอิสระ /                   |               |
| นายการุณ  | ติสถาพร | ประธ                            |               |
|          |        | านกรรมการสรรหาและพิจารณาค่าตอบแทน |               |
+----------+--------+---------------------------------+---------------+
| 8.       | ไพ     | กรรมการอิสระ / กรรมการตรวจสอบ /  |               |
| นายวิรัช   | รัชพิบูลย์ | กรรมการสรรหาและพิจารณาค่าตอบแทน   |               |
+----------+--------+---------------------------------+---------------+
| 9.       | วิทย    | กรรมการอิสระ / กรรมการตรวจสอบ    |               |
| นายยงยุทธ | าวงศรุจิ |                                 |               |
+----------+--------+---------------------------------+---------------+
| ก        |        |                                 |               |
| รรมการที่เ |        |                                 |               |
| ป็นผู้บริหาร |        |                                 |               |
+----------+--------+---------------------------------+---------------+
| 10.      |        | ประธาน                          |               |
| นายตัน    |        | เจ้าหน้าที่บริหารและกรรมการผู้จัดการใหญ่ |               |
| คอง คูน   |        |                                 |               |
| ^(1/)    |        |                                 |               |
+----------+--------+---------------------------------+---------------+
| 11.      |        | ประธานคณะเจ้าหน้าที่ด้านการเงิน       | กลุ่มงานการเงิน  |
| นางเจนิส  |        |                                 |               |
| แร แวน   |        |                                 |               |
| เ        |        |                                 |               |
| อ็กเคอเรน |        |                                 |               |
+----------+--------+---------------------------------+---------------+
| ผู้บริหาร   |        |                                 |               |
+----------+--------+---------------------------------+---------------+
| 12.      | เศรษฐป | ประ                             | กลุ่มงานลูก      |
| นายวิโรจน์ | ราโมทย์ | ธานคณะเจ้าหน้าที่ด้านลูกค้าธุรกิจขนาดใหญ่ | ค้าธุรกิจขนาดใหญ่ |
|          | ^(2/)  |                                 |               |
+----------+--------+---------------------------------+---------------+
| 13.      | วิเ     | ป                               | กลุ่มงาน        |
| นายพิริยะ  | ศษจินดา | ระธานคณะเจ้าหน้าที่ด้านเครือข่ายการขาย | เครือข่ายการขาย |
+----------+--------+---------------------------------+---------------+
| 14.      | วัชรพงศ์ | ประธานคณะเจ้าหน้าที่ด้านลูกค้าธุรกิจ SME | ก             |
| นายภูมิชาย |        |                                 | ลุ่มงานลูกค้าธุรกิจ |
|          |        |                                 | SME           |
+----------+--------+---------------------------------+---------------+
| 15.      | เ      | ประธานคณะเจ้าหน้าที่ด้านกฎหมาย       | กลุ่มงานกฎห     |
| นาง      | นียมลอย |                                 | มายและกำกับดูแล |
| สาวภาวนา |        |                                 |               |
|          |        |                                 | ธุรกิจธนาคาร    |
+----------+--------+---------------------------------+---------------+
| 16.      |        | ป                               | กลุ่มงาน        |
| นายชา    |        | ระธานคณะเจ้าหน้าที่ด้านบริหารความเสี่ยง | บริหารความเสี่ยง |
| นดาเชการ์ |        |                                 |               |
| สุบ       |        |                                 |               |
| รามาเนี่ยน |        |                                 |               |
|          |        |                                 |               |
| ค        |        |                                 |               |
| ิสชูมันการัม |        |                                 |               |
+----------+--------+---------------------------------+---------------+
| 17.      |        | ประธานคณะเจ้าหน้าที่ด้านลูกค้าบุคคล     | ก             |
| นายรอยย์  |        |                                 | ลุ่มงานลูกค้าบุคคล |
| ออกุสตินัส  |        |                                 |               |
| กุนารา    |        |                                 |               |
+----------+--------+---------------------------------+---------------+
| 18.      |        | ประธานคณะเจ้าหน้าที่ด้านการตลาดองค์กร | กลุ่มงา         |
| น        |        |                                 | นการตลาดองค์กร |
| ายซูดาร์โก |        |                                 |               |
| ฮาร์โซโน่  |        |                                 |               |
+----------+--------+---------------------------------+---------------+
| 19.      | ธรรม   | ประธานคณะเจ้าหน้าที่ด้านปฏิบัติการ      | กลุ่มงานปฏิบัติการ |
| นางวรรณา | ศิริทรัพย์ |                                 |               |
+----------+--------+---------------------------------+---------------+
| 20.      | ต      | ประธานคณะเจ้าหน้าที่ด้านทรัพยากรบุคคล  | กลุ่มง          |
| นา       | ิรวัฒนกุล |                                 | านทรัพยากรบุคคล |
| งสาวนพพร |        |                                 |               |
+----------+--------+---------------------------------+---------------+
| 21.      | ศรีทองดี | ประธานคณะเ                      | รายงานตรง     |
| นายสมฤทธิ์ |        | จ้าหน้าที่โครงการพิเศษด้านทรัพยากรบุคคล | ต่อประธานเจ้าหน |
|          |        |                                 | ้าที่บริหารและกรร |
|          |        |                                 | มการผู้จัดการใหญ่ |
+----------+--------+---------------------------------+---------------+
| 22. ดร.  | พูลทอง  | ประธานคณะเจ้าหน้า                 | กลุ่มงานก       |
| เยาวลักษณ์ |        | ที่ด้านการสื่อสารองค์กรและนักลงทุนสัมพันธ์ | ารสื่อสารองค์กรแ |
|          |        |                                 | ละนักลงทุนสัมพันธ์ |
+----------+--------+---------------------------------+---------------+
| 23.      | เดช    | ประธ                            | กลุ่มงานเทค     |
| นางวรนุช  | ะไกศยะ | านคณะเจ้าหน้าที่ด้านเทคโนโลยีสารสนเทศ | โนโลยีสารสนเทศ |
+----------+--------+---------------------------------+---------------+
|          |        |                                 |               |
+----------+--------+---------------------------------+---------------+
| 24.      | หาญน   | ประธานคณะเจ้าหน้าที่ด้านตรวจสอบ      | กลุ่มงานตรวจสอบ |
| นางสา    | รเศรษฐ์ |                                 |               |
| วพรรณทิพา |        |                                 |               |
+----------+--------+---------------------------------+---------------+
| 25.      |        | ผู้ช่วยกรรมการผู้จัดการใหญ่            | กลุ่มงานการเงิน  |
| นายซินเดร |        |                                 |               |
| อุลวุน     |        |                                 |               |
+----------+--------+---------------------------------+---------------+
| 26.      |        | ผู้ช่วยกรรมการผู้จัดการใหญ่            | กลุ่มงานการเงิน  |
| นายจอห์น  |        |                                 |               |
| โฮเวิร์ด   |        |                                 |               |
| ฮาร์เกอร์  |        |                                 |               |
+----------+--------+---------------------------------+---------------+
| 27.      | วงศ    | ผู้ช่วยกรรมการผู้จัดการใหญ่            | กลุ่มงานการเงิน  |
| นางส     | ์พนิตกฤต |                                 |               |
| าวดวงดาว |        |                                 |               |
+----------+--------+---------------------------------+---------------+
| 28.      | โ      | ผู้จัดการฝ่ายอาวุโส                  | กลุ่มงานการเงิน  |
| นายณัฏฐวุฒิ | กยสุขโข | และผู้จัด                          |               |
|          |        | การฝ่ายวิเคราะห์และวางแผนทางการเงิน |               |
|          |        |                                 |               |
|          |        | ภาพรวมธนาคาร                    |               |
+----------+--------+---------------------------------+---------------+
| 29.      | กุลจันทร์ | ผู้จัดการฝ่ายอาวุโส                  | กลุ่มงานการเงิน  |
| นางส     |        | และผู้จัด                          |               |
| าวพัทธ์หทัย |        | การฝ่ายวิเคราะห์และวางแผนทางการเงิน |               |
|          |        |                                 |               |
|          |        | กลุ่มลูกค้าบุคคล                     |               |
+----------+--------+---------------------------------+---------------+
| 30.      | พ      | ผู้จัดการฝ่ายอาวุโส                  | กลุ่มงานการเงิน  |
| นายจิรพันธ์ | งษ์พานิช | และผู้จัด                          |               |
|          |        | การฝ่ายวิเคราะห์และวางแผนทางการเงิน |               |
|          |        |                                 |               |
|          |        | กลุ่มลูกค้าธุรกิจขนาดใหญ่ & SME        |               |
+----------+--------+---------------------------------+---------------+
| 31.      | อัชฌา   | ผู้จัดการฝ่ายอาวุโส กลุ่มบริหารงานจัดซื้อ  | กลุ่มงานการเงิน  |
| น        | กรลักษณ์ |                                 |               |
| างวราภรณ์ |        |                                 |               |
+----------+--------+---------------------------------+---------------+
| 32.      | สุจ     | ผ                               | กลุ่มงานการเงิน  |
| น        | ริตตายน | ู้จัดการฝ่ายอาวุโสและผู้จัดการฝ่ายการบัญชี |               |
| างอรวรรณ |        |                                 |               |
+----------+--------+---------------------------------+---------------+
| 33.      | จงสุข   | ผู้จัดการฝ่าย                       | กลุ่มงานการเงิน  |
| นาย      | กิจพานิช | สายงานควบคุมด้านการปฏิบัติการ        |               |
| เกรียงศักดิ์ |        |                                 |               |
+----------+--------+---------------------------------+---------------+
| 34.      | กิมสวัสดิ์ | ผู้จัดการฝ่าย                       | กลุ่มงานการเงิน  |
| นา       |        | และผู้จัดการกลุ่มบริหารข้อมูลและรายงาน  |               |
| งสาววินิตา |        | ฝ่ายการบัญชี                       |               |
+----------+--------+---------------------------------+---------------+
| 35.      | เพ     | ผู้จัดการฝ่ายและผู้จ                  | กลุ่มงานการเงิน  |
| นายจามร  | ียรพร้อม | ัดการกลุ่มบริหารงานด้านภาษีและตรวจจ่าย |               |
|          |        |                                 |               |
|          |        | ฝ่ายการบัญชี                       |               |
+----------+--------+---------------------------------+---------------+
| 36.      | ภัทรเ   | ผู้จัดการฝ่าย                       | กลุ่มงานการเงิน  |
| นาง      | สถียรกุล |                                 |               |
| สาวพรนภา |        |                                 |               |
+----------+--------+---------------------------------+---------------+
| 37.      | พัฒนศิริ  | ผู้จัด                             | กลุ่มงานการเงิน  |
| นา       |        | การฝ่ายวิเคราะห์และวางแผนทางการเงิน |               |
| งสาวภิสรา |        | กลุ่มบริหารการเงิน                  |               |
+----------+--------+---------------------------------+---------------+
| 38.      | อดุลย   | ผู้จัดการฝ่า                        | กลุ่มงานการเงิน  |
| นายคมสันต์ | ์วิทยากร | ยและผู้จัดการกลุ่มควบคุมระบบบัญชีธนาคาร |               |
|          |        | ฝ่ายการบัญชี                       |               |
+----------+--------+---------------------------------+---------------+

หมายเหตุ : ^(1/)
ได้รับการแต่งตั้งเข้าดำรงตำแหน่งเป็นประธานเจ้าหน้าที่บริหารและกรรมการผู้จัดการใหญ่
ตั้งแต่วันที่ 5 มกราคม 2553
แทน นายตัน คอง คูน ซึ่งได้ลาออก ตั้งแต่วันที่ 1 มกราคม 2553

^(2/) เกษียณอายุจากการเป็นผู้บริหาร ตั้งแต่วันที่ 1 มกราคม 2553
และธนาคารได้แต่งตั้งนายชาลี มาดาน เข้าดำรงตำแหน่งแทน

ตั้งแต่วันที่ 5 มกราคม 2553

- ข้อมูลเกี่ยวกับประวัติของกรรมการ ผู้บริหาร และผู้มีอำนาจควบคุมของธนาคาร
รายละเอียดปรากฏใน เอกสารแนบ 1(1)

9.3 ค่าตอบแทนกรรมการและผู้บริหาร (ตามนิยาม ก.ล.ต.)

 ค่าตอบแทนกรรมการ :
ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกันกับอุตสาหกรรม และค่าตอบแทนกรรมการได้รับอนุมัติจาก
ที่ประชุมผู้ถือหุ้นแล้ว
สำหรับกรรมการที่ได้รับมอบหมายให้เป็นกรรมการตรวจสอบหรือกรรมการสรรหาและพิจารณาค่าตอบแทน
จะได้รับค่าตอบแทนเพิ่มตามปริมาณงานที่เพิ่มขึ้น

 ค่าตอบแทนผู้บริหาร :
ค่าตอบแทนผู้บริหารเป็นไปตามหลักการและนโยบายที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการปฏิบัติงานของผู้บริหารแต่ละคน

 จำนวนค่าตอบแทนในปี 2552 : ในปี 2552 ธนาคารได้จ่ายค่าตอบแทนต่าง ๆ
ให้แก่กรรมการและผู้บริหาร โดยมีรายละเอียด ดังนี้

9.3.1 ค่าตอบแทนที่เป็นตัวเงิน

(1) ค่าตอบแทนรวมของกรรมการธนาคาร (ค่าตอบแทน เงินบำเหน็จ และค่าเบี้ยประชุม) รวม
11 คน เป็นเงิน 25,986,933.33 บาท
รายละเอียดค่าตอบแทนของกรรมการธนาคารเป็นรายบุคคลปรากฏดังนี้

+-------------+-------+---------------+-------------------------------+
| ร           |       |               |                               |
| ายชื่อกรรมการ |       |               |                               |
| จำนวน       |       |               |                               |
| เงินที่ได้รับรวม |       |               |                               |
| (บาท)       |       |               |                               |
+-------------+-------+---------------+-------------------------------+
| กรรมการท    |       |               |                               |
| ี่ไม่เป็นผู้บริหาร |       |               |                               |
+-------------+-------+---------------+-------------------------------+
| 1.          |       | 4,462,800.00  |   ประธานกรรมการ               |
| นายวีระพันธุ์   |       |               |                               |
| ทีปสุวรรณ     |       |               |                               |
+-------------+-------+---------------+-------------------------------+
| 2.          |       | 3,326,400.00  |                               |
| นายพรสนอง   |       |               | กรรมการสรรหาและพิจารณาค่าตอบแทน |
| ตู้จินดา       |       |               |                               |
+-------------+-------+---------------+-------------------------------+
| 3. นายเชษฐ์  |       | 2,851,200.00  |                               |
| รักตะกนิษฐ    |       |               |                               |
+-------------+-------+---------------+-------------------------------+
| 4. นายมาร์ค  |       | -             |                               |
| จอห์น        |       |               |                               |
| อาร์โนลด์     |       |               |                               |
+-------------+-------+---------------+-------------------------------+
| 5.          |       | 1,508,133.33  |   กรรมการที่เป็นผู้บริหารระหว่าง     |
| นายพงศ์พินิต   |       |               |   ม.ค. - ก.ค. 2552            |
| เดชะคุปต์     |       |               |                               |
|             |       |               |   กรรมการที่ไม่เป็นผู้บริหารระหว่าง   |
|             |       |               |   ส.ค. – ธ.ค. 2552            |
+-------------+-------+---------------+-------------------------------+
| กรรมการอิสระ |       |               |                               |
+-------------+-------+---------------+-------------------------------+
| 6. นายสุรชัย  |       | 3,355,200.00  |   ประธานกรรมการตรวจสอบ        |
| พฤกษ์บำรุง    |       |               |                               |
+-------------+-------+---------------+-------------------------------+
| 7. นายการุณ  |       | 3,355,200.00  |   ประธาน                      |
| กิตติสถาพร    |       |               | กรรมการสรรหาและพิจารณาค่าตอบแทน |
+-------------+-------+---------------+-------------------------------+
| 8. นายวิรัช   |       | 3,801,600.00  |   กรรมการตรวจสอบ /            |
| ไพรัชพิบูลย์    |       |               |                               |
|             |       |               |                               |
|             |       |               | กรรมการสรรหาและพิจารณาค่าตอบแทน |
+-------------+-------+---------------+-------------------------------+
| 9. นายยงยุทธ |       | 3,326,400.00  |   กรรมการตรวจสอบ              |
| วิทยาวงศรุจิ   |       |               |                               |
+-------------+-------+---------------+-------------------------------+
| กรรมกา      |       |               |                               |
| รที่เป็นผู้บริหาร |       |               |                               |
+-------------+-------+---------------+-------------------------------+
| 10. นายตัน   |       | -             |                               |
| คอง คูน      |       |               |                               |
+-------------+-------+---------------+-------------------------------+
| 11. นางเจนิส |       | -             |                               |
| แร แวน      |       |               |                               |
| เอ็กเคอเรน   |       |               |                               |
+-------------+-------+---------------+-------------------------------+
|             | รวม   | 25,986,933.33 |                               |
+-------------+-------+---------------+-------------------------------+

(2) ค่าตอบแทนรวมของกรรมการบริหารและผู้บริหาร ปี 2552 (เงินเดือน และโบนัส
ของกรรมการเจ้าหน้าที่บริหาร ประธานเจ้าหน้าที่บริหารและกรรมการผู้จัดการใหญ่
ประธานคณะเจ้าหน้าที่) รวม 18 คน เป็นเงิน 196,521,495.86 บาท

9.3.2 ค่าตอบแทนอื่น

เงินสมทบกองทุนสำรองเลี้ยงชีพผู้บริหาร (ข) เป็นเงิน 8,988,804.08 บาท

ทั้งนี้ ธนาคารไม่มีค่าตอบแทนอื่น ๆ ที่ไม่ใช่ตัวเงิน เช่น การให้หุ้น / warrant แก่ผู้บริหาร

9.4 การกำกับดูแลกิจการ

9.4.1 นโยบายการกำกับดูแลกิจการ

คณะกรรมการธนาคารตระหนักถึงความสำคัญของการกำกับดูแลกิจการที่ดี
และมุ่งมั่นให้ธนาคารดำเนินธุรกิจด้วยความซื่อสัตย์บนความถูกต้องตามกรอบของกฎหมายและหลักธรรมาภิบาล
เพื่อเป็นการส่งเสริมให้การบริหารจัดการเป็นไปด้วยความโปร่งใส มีประสิทธิภาพและประสิทธิผล
ก่อให้เกิดความเชื่อมั่นต่อผู้มีส่วนได้เสียทุกฝ่าย
ซึ่งเป็นปัจจัยที่สำคัญในการดำเนินธุรกิจที่จะสร้างความสามารถในการแข่งขัน
นำไปสู่การเติบโตและเพิ่มคุณค่าให้กับผู้ถือหุ้นในระยะยาว
คณะกรรมการธนาคารจึงได้กำหนดให้มีหลักการกำกับดูแลกิจการที่ดี
โดยยึดหลักการสำคัญในการกำกับดูแลกิจการที่ดี ดังนี้

1. Accountability & Responsibility
ตระหนักในหน้าที่และความรับผิดชอบต่อการบริหารจัดการองค์กรด้วยความซื่อสัตย์สุจริต ระมัดระวัง
ตามหลักการข้อพึงปฏิบัติที่ดีเพื่อผลประโยชน์สูงสุด

2. Equitable Treatment การปฏิบัติต่อผู้มีส่วนได้เสีย (Stakeholders)
ด้วยความเสมอภาคเท่าเทียมกันตามสิทธิที่พึงมีพึงได้อย่างยุติธรรม

3. Transparency การดำเนินงานด้วยความโปร่งใส การบริหารจัดการสามารถตรวจสอบได้
รวมทั้งการเปิดเผยข้อมูลอย่างถูกต้อง โปร่งใส สอดคล้องกับเวลาและสถานการณ์

4. Vision มีวิสัยทัศน์ในการบริหาร โดยกำหนดทิศทางและเป้าหมายเชิงกลยุทธ์
เพื่อสร้างมูลค่าเพิ่มแก่กิจการและมีความมั่นคงในระยะยาว

5. Code of Ethics ส่งเสริมจริยธรรมและจรรยาบรรณที่ดีในการประกอบธุรกิจ

คณะกรรมการธนาคารได้มอบหมายให้คณะกรรมการกำกับดูแลกิจการ (Compliance Review
Committee) พัฒนาและกำหนดหลักการกำกับดูแลกิจการที่เป็นเลิศ (Best Practices)
และให้มีการทบทวนแนวปฏิบัติให้มีความต่อเนื่องและเหมาะสมกับธุรกิจของธนาคาร
รวมถึงดูแลให้การดำเนินกิจการของธนาคารและการปฏิบัติงานของผู้บริหารและพนักงาน
เป็นไปตามหลักการกำกับดูแลกิจการที่ดีของธนาคาร
โดยสอดคล้องกับข้อกำหนดกฎหมายและนโยบายของทางการ รวมถึงหน่วยงานกำกับดูแลธนาคาร
นอกจากนี้ ยังได้มอบหมายให้จัดทำแนวปฏิบัติเรื่อง “ปรัชญาและจิตสำนึกในการปฏิบัติงาน” (The
Spirit & The Letter) ขึ้น เพื่อใช้เป็นแนวปฏิบัติด้านจรรยาบรรณธุรกิจที่ละเอียดและชัดเจน
เพื่อแจกให้กับกรรมการ ผู้บริหาร และพนักงานทุกคน
รวมทั้งเผยแพร่ผ่านทางเว็บไซต์ภายในของธนาคารด้วย

“The Spirit & The Letter” ถือเป็นหลักจรรยาบรรณธุรกิจ (Code of Conduct)
และเป็นนโยบายความซื่อสัตย์ของธนาคาร
โดยสาระสำคัญจะกำหนดให้พนักงานทราบถึงสิ่งที่ต้องทราบ สิ่งที่ต้องปฏิบัติ สิ่งที่ต้องระวัง
พร้อมตัวอย่างประกอบอย่างชัดเจน รวมถึงกำหนดบทลงโทษกรณีฝ่าฝืนนโยบายของ The Spirit &
The Letter อาทิ

 การปฏิบัติตามกฎหมายและกฎระเบียบที่ออกโดยหน่วยงานของรัฐ

 การทำงานกับลูกค้าและผู้จัดหาสินค้า

 การทำธุรกิจกับรัฐบาล

 การปฏิบัติตามกฎหมายว่าด้วยการแข่งขันในระดับโลก

 การสร้างสภาพแวดล้อมในชุมชนธนาคาร เช่น แนวทางปฏิบัติว่าด้วยการจ้างงานที่เป็นธรรม
การปกป้องสิ่งแวดล้อม สุขอนามัย และความปลอดภัยของพนักงาน
รวมถึงการรักษาความปลอดภัยและการจัดการภาวะวิกฤต

 การปกป้องทรัพย์สินของธนาคาร ทั้งในเรื่องทรัพย์สินทางปัญญา การอำนวยการบัญชี
ความขัดแย้งทางผลประโยชน์
การซื้อขายหลักทรัพย์โดยใช้ข้อมูลภายในและการให้คำแนะนำในการซื้อขายหลักทรัพย์โดยใช้ข้อมูลภายใน

เพื่อให้มั่นใจว่านโยบายและแนวปฏิบัติดังกล่าวได้รับการยึดถือและปฏิบัติตาม
ธนาคารได้กำหนดให้พนักงานทุกคนลงนามรับทราบใน เอกสารความผูกพันส่วนตัวของข้าพเจ้าต่อ
“ปรัชญาและสำนึกในการปฏิบัติงาน” ซึ่งพนักงานทุกคนจะต้องทำความเข้าใจและปฏิบัติตาม
และผู้บังคับบัญชาจะต้องให้ความรู้เกี่ยวกับข้อกำหนดของนโยบาย
และตรวจสอบให้แน่ใจว่าพนักงานได้ยึดถือเป็นแนวทางในการปฏิบัติงาน
โดยกำหนดให้ผู้บังคับบัญชาเป็นผู้รับผิดชอบการปฏิบัติตามนโยบายและแนวปฏิบัติดังกล่าวโดยตรง

นอกจากนี้ ธนาคารยังได้แต่งตั้ง Compliance Champion ในแต่ละฝ่ายงาน
เพื่อทำหน้าที่ให้ความรู้ความเข้าใจด้านการกำกับดูแลธุรกิจธนาคาร
รวมถึงดูแลให้การปฏิบัติงานของพนักงานในฝ่ายงานเป็นไปตามหลักการและแนวทางที่กำหนด
ทั้งยังมีการสื่อสารให้ความรู้แก่พนักงานเกี่ยวกับนโยบายภายในของธนาคาร

พนักงานสามารถร้องเรียนหรือรายงานข้อสงสัยเกี่ยวกับนโยบายความซื่อสัตย์
รวมถึงสามารถซักถามประเด็นข้อข้องใจ อาทิ การพบเห็นสิ่งที่ไม่ถูกต้อง การละเมิดนโยบาย
โดยธนาคารได้แต่งตั้งบุคลากรที่มีความรู้ความสามารถ มีความซื่อสัตย์ยุติธรรม
เป็นที่เชื่อถือของพนักงานและผู้บริหารจำนวน 2 คน ทำหน้าที่เป็นผู้รับเรื่องร้องเรียน
(Ombudsperson) ผ่านช่องทางต่าง ๆ ได้แก่ เว็บไซต์ภายในของธนาคาร หรือทางโทรศัพท์
สายตรง หรือทางไปรษณีย์ สำหรับข้อมูลการรายงานหรือร้องเรียนจะได้รับการปกปิดเป็นความลับ
การเปิดเผยจะทำเฉพาะกรณีที่จำเป็นและเปิดเผยต่อผู้มีหน้าที่รับผิดชอบในการแก้ไขปัญหาเฉพาะกรณีที่จำเป็นเท่านั้น
โดยจะได้มีการรายงานการดำเนินการดังกล่าวต่อคณะกรรมการกำกับดูแลกิจการเป็นประจำทุกเดือน

เพื่อเป็นการพัฒนาและส่งเสริมจรรยาบรรณธุรกิจและหลักการกำกับดูแลกิจการที่ดี
รวมทั้งกำหนดมาตรฐานค่านิยมหลักของธนาคารแก่ผู้บริหารและพนักงานทุกคน
ให้มีพฤติกรรมและทัศนคติร่วมกัน
คณะกรรมการธนาคารได้ให้ความเห็นชอบการปลูกฝังค่านิยมหลักของธนาคาร (BAY Core
Values) ซึ่งจะเป็นรากฐานสำคัญในการปฏิบัติงานทุกอย่างของธนาคาร
และเปรียบเสมือนพันธะสัญญาที่พนักงานทุกคนยึดเป็นแนวทางปฏิบัติในทิศทางเดียวกันอย่างจริงจัง
และร่วมกันทำงานเป็นทีมเพื่อก้าวสู่การเป็นธนาคารที่ได้รับความ
ชื่นชมมากที่สุดในประเทศไทยตามที่มุ่งหวังไว้ ค่านิยมหลักของธนาคาร ประกอบด้วย

 เที่ยงตรง ซื่อสัตย์ (Integrity) “เราซื่อสัตย์กับความตั้งใจของเรา
ยุติธรรมในการปฏิบัติและโปร่งใสในการกระทำ”

 รู้รับผิดชอบ (Accountability) “เรารอบคอบในการวิเคราะห์ เด็ดเดี่ยวในการตัดสินใจ
และรับผิดชอบต่อการกระทำของเรา”

 ร่วมคิดร่วมทำ (Team Spirit) “เราเคารพความคิดเห็นที่แตกต่าง
เปิดรับการมีส่วนร่วมของผู้อื่น และมีน้ำใจช่วยเหลือผู้อื่น”

 สร้างสรรค์ (Innovation) “เราไม่หยุดนิ่งในการพัฒนาผลิตภัณฑ์ บริการ
และกระบวนการทำงานเพื่อให้บริการที่เกินความคาดหวังของลูกค้า”

 รักก้าวหน้า (Passion for Progress)
“เรามุ่งผลลัพธ์เป็นสำคัญและวัดความสำเร็จจากการเติบโตของกำไร”

9.4.2 การปฏิบัติตามหลักการกำกับดูแลกิจการที่ดี

ในปี 2552 ธนาคารได้ดำเนินการตามหลักการกำกับดูแลกิจการที่ดี
ตามแนวทางของตลาดหลักทรัพย์แห่งประเทศไทยอย่างต่อเนื่อง ซึ่งแบ่งออกเป็น 5 หมวด ดังนี้

หมวดที่ 1 สิทธิของผู้ถือหุ้น

ธนาคารมุ่งเน้นที่จะรักษาและคุ้มครองผลประโยชน์ในสิทธิการเป็นเจ้าของ
ไม่ละเมิดหรือลิดรอนสิทธิของผู้ถือหุ้น ให้สิทธิผู้ถือหุ้นทุกรายอย่างเท่าเทียมกัน
และส่งเสริมให้ผู้ถือหุ้นใช้สิทธิของตนโดยครอบคลุมสิทธิขั้นพื้นฐานตามกฎหมาย เช่น
การเข้าร่วมประชุมผู้ถือหุ้น การมอบฉันทะให้บุคคลอื่นเข้าประชุมแทน
การเลือกตั้งหรือถอดถอนกรรมการ การกำหนดค่าตอบแทนกรรมการ
การแต่งตั้งผู้สอบบัญชีและกำหนดค่าตอบแทน การร่วมตัดสินใจในเรื่องสำคัญของธนาคาร
การแสดงความคิดเห็นและซักถามในการประชุมผู้ถือหุ้น การได้รับเงินปันผล
การได้รับข่าวสารข้อมูลของธนาคารอย่างครบถ้วนถูกต้องและเพียงพอภายในเวลาที่เหมาะสม
เป็นต้น

นอกจากนี้ ธนาคารยังมีแนวปฏิบัติในการดูแลผู้ถือหุ้นที่มากกว่าสิทธิขั้นพื้นฐานตามกฎหมาย
โดยการแจ้งข้อมูลข่าวสารต่าง ๆ ของธนาคารผ่านทาง www.krungsri.com และจัดทำวารสาร
“ผู้ถือหุ้นสัมพันธ์” ส่งถึง
ผู้ถือหุ้นทุก 6 เดือน เพื่อแจ้งผลประกอบการ การใช้สิทธิต่าง ๆ ของผู้ถือหุ้น บทวิเคราะห์
รวมถึงกิจกรรมต่าง ๆ ของธนาคาร

สำหรับการใช้สิทธิเกี่ยวกับการประชุมผู้ถือหุ้น
ธนาคารได้ดำเนินการประชุมผู้ถือหุ้นให้เป็นไปอย่างถูกต้องตามกฎหมายและข้อกำหนดที่เกี่ยวข้อง
รวมถึงมาตรฐานการกำกับดูแลกิจการที่ดี ดังจะเห็นได้จากการจัดประชุมสามัญผู้ถือหุ้น ครั้งที่ 97
เมื่อวันที่ 9 เมษายน 2552 ซึ่งธนาคารได้รับผลคะแนนการประเมินคุณภาพการประชุมสามัญผู้ถือหุ้น
จากสมาคมส่งเสริมผู้ลงทุนไทย 100 คะแนนเต็ม โดยได้ดำเนินการดังนี้

 ก่อนการประชุม

(1) การออกข่าวเชิญประชุมผู้ถือหุ้น : เมื่อคณะกรรมการธนาคารมีมติกำหนดวัน เวลา
สถานที่ประชุม และระเบียบวาระการประชุมผู้ถือหุ้นแล้ว
ธนาคารได้เผยแพร่ให้ผู้ถือหุ้นทราบผ่านระบบ SCP ของตลาดหลักทรัพย์แห่งประเทศไทย
เว็บไซต์ของธนาคาร www.krungsri.com
พร้อมกับติดประกาศที่สำนักงานใหญ่และสาขาทุกแห่งของธนาคารทั่วประเทศ
เพื่อแจ้งข่าวให้ผู้ถือหุ้นได้ทราบทันที

(2) การให้สิทธิผู้ถือหุ้นเสนอวาระการประชุมและเสนอชื่อบุคคลเพื่อเข้าดำรงตำแหน่งกรรมการ :
ธนาคารได้เปิดโอกาสให้ผู้ถือหุ้นมีสิทธิเสนอวาระการประชุมและเสนอชื่อบุคคลเพื่อเข้าดำรงตำแหน่งกรรมการก่อนที่ธนาคารจะส่งหนังสือเชิญประชุม
โดยกำหนดหลักเกณฑ์ในการใช้สิทธิที่ชัดเจนตามที่ปรากฏอยู่ใน www.krungsri.com
และได้แจ้งเผยแพร่ผ่านระบบ SCP ของตลาดหลักทรัพย์แห่งประเทศไทยด้วย
ซึ่งในการประชุมสามัญผู้ถือหุ้น ครั้งที่ 97
ไม่มีผู้ถือหุ้นรายใดเสนอวาระการประชุมหรือเสนอชื่อบุคคลเพื่อเลือกตั้งเป็นกรรมการเข้ามายังธนาคารแต่อย่างใด

(3) การส่งหนังสือบอกกล่าวนัดประชุม :
ธนาคารได้จัดส่งหนังสือบอกกล่าวนัดประชุมและรายงานประจำปีให้ผู้ถือหุ้นเป็นการล่วงหน้าไม่น้อยกว่า
10 วันก่อนวันประชุมซึ่งเป็นเวลามากกว่าที่กฎหมายกำหนด และได้เผยแพร่ไว้ใน
www.krungsri.com ไม่น้อยกว่า 30 วันก่อนวันประชุมผู้ถือหุ้น
เพื่อให้ผู้ถือหุ้นได้ศึกษาข้อมูลล่วงหน้า
โดยมีเนื้อหาข้อมูลเช่นเดียวกับที่ธนาคารได้นำส่งให้แก่ผู้ถือหุ้นในรูปแบบเอกสาร
พร้อมทั้งแจ้งการเผยแพร่ผ่านระบบ SCP ของตลาดหลักทรัพย์แห่งประเทศไทยด้วย นอกจากนี้
ธนาคารได้จัดส่งเอกสารฉบับภาษาอังกฤษให้ผู้ถือหุ้นชาวต่างชาติ
และประกาศทางหนังสือพิมพ์ภาษาไทยติดต่อกัน 3 วัน เป็นการล่วงหน้าก่อนวันประชุมไม่น้อยกว่า 3
วัน พร้อมทั้งนำส่งให้กระทรวงพาณิชย์ หน่วยงานกำกับดูแลธนาคารที่เกี่ยวข้อง
ซึ่งในหนังสือบอกกล่าวนัดประชุมจะกำหนดวัน เวลา สถานที่ประชุม ระเบียบวาระการประชุม
ข้อมูลประกอบแต่ละวาระ ความเห็นของคณะกรรมการชุดที่เกี่ยวข้อง
พร้อมทั้งระบุเหตุผลและความคิดเห็นที่เพียงพอชัดเจนของคณะกรรมการธนาคาร
เพื่อให้ผู้ถือหุ้นได้รับทราบข้อมูลที่จำเป็น ครบถ้วนถูกต้อง
และเพียงพอตามที่กฎหมายและข้อกำหนดของตลาดหลักทรัพย์แห่งประเทศไทย
ภายในเวลาที่เหมาะสม สำหรับใช้ประกอบการพิจารณาตัดสินใจลงมติในแต่ละวาระ

นอกจากนี้ ธนาคารยังได้ชี้แจงให้ผู้ถือหุ้นทราบถึงกฎเกณฑ์ วิธีการในการเข้าร่วมประชุม
ขั้นตอนและเอกสารที่ต้องนำไปแสดงต่อเจ้าหน้าที่ก่อนเข้าร่วมประชุมไว้เป็นข้อ ๆ อย่างชัดเจน
รวมถึงได้มีการรวบรวมคำถามเกี่ยวกับวาระการประชุม พร้อมทั้งข้อมูลที่เกี่ยวข้อง
นำเสนอให้แก่ประธานกรรมการธนาคารและผู้ที่ได้รับมอบหมาย เพื่อใช้ประกอบการนำเสนอ
และ/หรือชี้แจงในวันประชุมผู้ถือหุ้นอีกด้วย

(4) การมอบฉันทะ : ธนาคารได้ส่งหนังสือมอบฉันทะตามแบบที่กระทรวงพาณิชย์กำหนด
ซึ่งผู้ถือหุ้นสามารถระบุความเห็นในการลงคะแนนเสียงได้
แนบไปกับหนังสือบอกกล่าวนัดประชุมผู้ถือหุ้น และยังสามารถ Download หนังสือมอบฉันทะผ่าน
www.krungsri.com ได้อีกด้วย ซึ่งในการประชุมสามัญผู้ถือหุ้น ครั้งที่ 97
ธนาคารได้เสนอชื่อนายวิรัช ไพรัชพิบูลย์ และนายยงยุทธ วิทยาวงศรุจิ
ซึ่งเป็นกรรมการอิสระและกรรมการตรวจสอบ และนายเชษฐ์ รักตะกนิษฐ กรรมการ
ให้ผู้ถือหุ้นที่ประสงค์จะมอบฉันทะพิจารณาเลือกเป็นผู้รับมอบฉันทะเข้าร่วมประชุมและออกเสียงลงคะแนนแทนตน
สำหรับหนังสือมอบฉันทะที่ผู้ถือหุ้นมอบฉันทะให้ผู้อื่นเข้าร่วมประชุมแทนและไม่ได้ติดอากรแสตมป์
ธนาคารได้บริการติดอากรแสตมป์ให้เองเพื่ออำนวยความสะดวกให้แก่ผู้ถือหุ้น

(5) การเดินทางมาร่วมประชุมและการลงทะเบียน : ธนาคารได้ระบุวัน เวลา สถานที่ประชุม
แผนที่แสดงเส้นทางและหมายเลขรถประจำทางที่ผ่านมายังสถานที่ที่จัดประชุมอย่างชัดเจน
โดยได้จัดพื้นที่จอดรถให้แก่ผู้ถือหุ้นไว้เป็นการเฉพาะ
รวมทั้งจัดเจ้าหน้าที่ไว้คอยต้อนรับเพื่ออำนวยความสะดวกในการลงทะเบียน
และมีเจ้าหน้าที่ด้านทะเบียนหุ้นและนักลงทุนสัมพันธ์พร้อมให้คำปรึกษาด้วย
สำหรับการลงทะเบียนเพื่อเข้าประชุม
ผู้ถือหุ้นสามารถลงทะเบียนล่วงหน้าก่อนเวลาประชุมไม่น้อยกว่า 2 ชั่วโมง โดยธนาคารได้ใช้ระบบ
Barcode เพื่อให้การลงทะเบียนเป็นไปด้วยความรวดเร็วถูกต้อง
พร้อมจัดทำบัตรลงคะแนนเสียงเพื่อให้ผู้ถือหุ้นใช้สำหรับออกเสียงลงคะแนนในแต่ละวาระ

 ระหว่างการประชุม

(6) การเข้าร่วมประชุมของคณะกรรมการธนาคารและผู้บริหารระดับสูง :
คณะกรรมการธนาคารและผู้บริหารระดับสูงต่างเข้าร่วมประชุมอย่างพร้อมเพรียงครบทุกคน
รวมถึงผู้สอบบัญชีของธนาคารและตัวแทนที่ปรึกษาทางการเงินอิสระได้เข้าร่วมประชุม
เพื่อให้ข้อมูลและตอบข้อซักถามผู้ถือหุ้นด้วย นอกจากนี้ธนาคารได้เชิญตัวแทนจากบริษัท นอร์ตันโรส
(ไทยแลนด์) จำกัด ในฐานะที่ปรึกษากฎหมาย เป็นผู้ตรวจสอบ (Inspector)
เพื่อดูแลให้การประชุมเป็นไปอย่างโปร่งใส ถูกต้องตามกฎหมายและหลักเกณฑ์ที่กำหนด

ทั้งนี้ คณะกรรมการธนาคารและผู้บริหารมีทั้งชาวไทยและชาวต่างชาติ
ธนาคารได้จัดให้มีล่ามสำหรับแปลภาษาตลอดระยะเวลาการประชุม
เพื่อไม่ให้มีอุปสรรคในการสื่อสารระหว่างผู้ถือหุ้นกับคณะกรรมการธนาคารและผู้บริหาร
โดยก่อนเข้าสู่วาระการประชุม
ประธานกรรมการซึ่งทำหน้าที่เป็นประธานที่ประชุมได้แนะนำคณะกรรมการธนาคารและผู้บริหารระดับสูง
รวมทั้งประธานคณะกรรมการชุดย่อยต่าง ๆ ที่เข้าร่วมประชุมทุกคน
โดยระบุชื่อพร้อมตำแหน่งเป็นรายบุคคล มีการแจ้งจำนวนและสัดส่วนผู้ถือหุ้นที่เข้าประชุม
ทั้งที่มาด้วยตนเองและรับมอบฉันทะ จากนั้นเลขานุการธนาคาร
ได้ชี้แจงพร้อมขึ้นภาพสไลด์เกี่ยวกับหลักเกณฑ์ขั้นตอนในการออกเสียงลงคะแนนให้ผู้ถือหุ้นรับทราบ
และเมื่อจบแต่ละวาระได้มีการแจ้งผลการออกเสียงลงคะแนน ซึ่งรวบรวมผ่านระบบ Barcode
ให้ที่ประชุมรับทราบ ทั้งนี้ ในการประชุมสามัญผู้ถือหุ้น ครั้งที่ 97 ธนาคารมิได้มีการเพิ่มวาระอื่น ๆ
ที่ไม่ได้ระบุไว้ในหนังสือบอกกล่าวนัดประชุมและไม่ได้แจ้งให้ผู้ถือหุ้นทราบเป็นการล่วงหน้า
และไม่ได้มีการเปลี่ยนแปลงข้อมูลสำคัญในที่ประชุม

สำหรับการประชุมสามัญผู้ถือหุ้นประจำปีสองครั้งที่ผ่านมา
สามารถสรุปการเข้าร่วมประชุมของกรรมการและผู้บริหารระดับสูงได้ดังนี้

  --------------------------------------- ----------------- ---------------
                                          การประชุมปี 2551    การประชุมปี 2552

  - ประธานกรรมการ                         ร่วมประชุม          ร่วมประชุม

  - ประธานเจ้าหน้าที่บริหารและกรรมการผู้จัดการใหญ่ ร่วมประชุม          ร่วมประชุม

  - ประธานกรรมการตรวจสอบ                  ร่วมประชุม          ร่วมประชุม

  - ประธานกรรมการบริหารความเสี่ยง            ร่วมประชุม          ร่วมประชุม

  - ประธานกรรมการสรรหาและพิจารณาค่าตอบแทน*  -                 ร่วมประชุม
  --------------------------------------- ----------------- ---------------

  หมายเหตุ * ในการประชุมสามัญผู้ถือหุ้นประจำปี 2551
  ประธานกรรมการสรรหาและพิจารณาค่าตอบแทน
  (กรรมการที่ครบกำหนดออกจากตำแหน่งตามวาระ)
  ได้ขอสละสิทธิที่จะรับเลือกกลับเข้ามาดำรงตำแหน่งกรรมการธนาคาร
  พร้อมทั้งได้ลาออกจากตำแหน่งประธานคณะกรรมการสรรหาและพิจารณาค่าตอบแทน

(7) การใช้สื่อมัลติมีเดียในการประชุม : ธนาคารได้จัดฉายภาพสไลด์ประกอบเนื้อหาการประชุม
รวมทั้งผลคะแนนจากการลงมติทุกวาระ นอกจากนี้
ธนาคารได้จัดเตรียมห้องประชุมที่อยู่ใกล้เคียงเพื่อรองรับกรณีมีผู้ถือหุ้นเข้าร่วมประชุมเป็นจำนวนมาก
โดยถ่ายทอดผ่านโทรทัศน์วงจรปิดเพื่อให้ผู้ถือหุ้นได้ทราบและสามารถติดตามการประชุมได้อย่างต่อเนื่อง
ตลอดระยะเวลาของการประชุมผู้ถือหุ้น ธนาคารยังได้มีการบันทึกเทปภาพการประชุมในลักษณะของ
Clip VDO File แยกเป็นแต่ละวาระ โดยเผยแพร่ผ่าน www.krungsri.com ด้วย

(8) เปิดโอกาสให้ผู้ถือหุ้นแสดงความคิดเห็นต่อที่ประชุม : ก่อนการลงมติในแต่ละวาระ
ประธานกรรมการได้เปิดโอกาสให้ผู้ถือหุ้นทุกคนแสดงความคิดเห็น ข้อเสนอแนะ
หรือตั้งคำถามในวาระต่าง ๆ หรือที่เกี่ยวข้องกับธนาคารอย่างอิสระ
โดยประธานกรรมการและผู้บริหารที่เกี่ยวข้องจะเป็นผู้ตอบข้อซักถาม
พร้อมทั้งรับฟังความคิดเห็นและข้อเสนอแนะต่าง ๆ ของผู้ถือหุ้น
เพื่อร่วมกันพิจารณาหรือนำไปดำเนินการตามที่เห็นสมควรต่อไป

(9) การออกเสียงลงคะแนน :
เป็นการออกเสียงลงคะแนนที่เป็นไปตามที่กฎหมายกำหนดอย่างเคร่งครัด โดยทุกวาระ
ผู้ถือหุ้นมีสิทธิออกเสียงลงคะแนนเห็นด้วย ไม่เห็นด้วย หรืองดออกเสียงได้อย่างอิสระ
และในวาระเลือกตั้งกรรมการได้กำหนดให้ลงมติเลือกกรรมการเป็นรายบุคคล โดยให้นับ 1 หุ้นเป็น
1 เสียง และถือเสียงข้างมากเป็นเกณฑ์ ถ้าคะแนนเสียงเท่ากัน
ให้ผู้เป็นประธานในที่ประชุมมีคะแนนเสียงอีกหนึ่งเสียงเป็นเสียงชี้ขาด
ยกเว้นกรณีที่มีการกำหนดให้ถือคะแนนเสียงเป็นอย่างอื่นตามที่ระบุไว้ในข้อบังคับของธนาคารและตามที่กฎหมายกำหนด
ทั้งนี้ หากผู้ถือหุ้นคนใดมีส่วนได้เสียเป็นพิเศษในเรื่องซึ่งที่ประชุมจะได้ลงมติ ผู้ถือหุ้น
คนนั้นไม่มีสิทธิจะออกเสียงลงคะแนนในเรื่องนั้น
เว้นแต่เป็นการออกเสียงลงคะแนนเพื่อเลือกตั้งกรรมการ

การลงมติแต่ละวาระ หากมีผู้ถือหุ้นที่ไม่เห็นด้วยหรืองดออกเสียง
ผู้ถือหุ้นสามารถลงมติตามที่ต้องการในบัตรลงคะแนนเสียง
จากนั้นธนาคารจะนำคะแนนเสียงที่ไม่เห็นด้วยหรืองดออกเสียงไปหักลบกับคะแนนเสียงทั้งหมดของผู้ถือหุ้นที่มาเข้าร่วมประชุมและมีสิทธิออกเสียง
เป็นคะแนนเสียงที่เห็นด้วย และบันทึกไว้เป็นข้อมูลพร้อมจัดเก็บไว้อ้างอิงและสามารถตรวจสอบได้
นอกจากนี้ ผู้ถือหุ้นที่มาร่วมประชุมหลังจากเปิดการประชุมไปแล้ว
ก็ยังคงมีสิทธิในการออกเสียงลงคะแนนในระเบียบวาระที่ยังไม่ได้มีการพิจารณาลงมติด้วย

ในวาระการพิจารณาเลือกตั้งกรรมการ เนื่องจากประธานกรรมการ และกรรมการธนาคารอีก 2
คน ได้ครบกำหนดวาระการประชุมในครั้งนี้ ดังนั้น
เพื่อเปิดโอกาสให้ผู้ถือหุ้นสามารถแสดงความคิดเห็นและลงคะแนนเสียงได้อย่างอิสระ
ประธานกรรมการ และกรรมการอีก 2 คน จึงขอไม่ร่วมประชุมในวาระนี้
และประธานกรรมการสรรหาและพิจารณาค่าตอบแทน
เป็นผู้ทำหน้าที่ประธานในที่ประชุมในวาระนี้แทน สำหรับการลงคะแนนเสียงเลือกตั้ง
ธนาคารได้ให้ผู้ถือหุ้นลงคะแนนในบัตรลงคะแนนเสียง เพื่อเลือกลงมติได้ตามที่ต้องการ ทั้งเห็นด้วย
ไม่เห็นด้วย และงดออกเสียง

 ภายหลังการประชุม

(10) การส่งหนังสือแจ้งสรุปผลการประชุมและขอบคุณผู้ถือหุ้นที่มอบฉันทะ :
ธนาคารได้จัดส่งหนังสือสรุปผลการประชุม พร้อมผลคะแนนแต่ละวาระ
และขอบคุณผู้ถือหุ้นที่รักษาสิทธิของตนและให้ความไว้วางใจกรรมการธนาคารในการเป็นผู้รับมอบฉันทะ

(11) การจัดทำรายงานการประชุม :
ธนาคารได้จัดทำรายงานการประชุมผู้ถือหุ้นอย่างครบถ้วนถูกต้องและชัดเจน
โดยได้จดบันทึกรายชื่อพร้อมตำแหน่งของคณะกรรมการธนาคารและผู้บริหารระดับสูงที่เข้าร่วมประชุม
คำชี้แจงเรื่องวิธีการลงคะแนนและนับคะแนนที่ธนาคารได้แจ้งให้ผู้ถือหุ้นทราบก่อนเริ่มประชุม
เรื่องและข้อมูลที่นำเสนอ ความเห็นของคณะกรรมการธนาคารในแต่ละวาระ ประเด็นคำถามคำตอบ
ข้อสังเกต ข้อเสนอแนะที่สำคัญของผู้ถือหุ้น รวมถึงมติของที่ประชุม
จำนวนคะแนนเสียงที่ได้รับในแต่ละวาระ โดยแยกชัดเจนระหว่างเห็นด้วย ไม่เห็นด้วย
หรืองดออกเสียง

(12) การจัดส่งและเผยแพร่รายงานการประชุม : ประธานกรรมการ
และกรรมการตรวจสอบทุกคนจะพิจารณาสอบทานความครบถ้วนถูกต้องของรายงานการประชุม
ก่อนนำส่งให้แก่ทางการที่เกี่ยวข้อง รวมทั้งเผยแพร่ผ่าน www.krungsri.com
ทั้งภาษาไทยและภาษาอังกฤษ ภายใน 14 วันนับจากวันประชุมผู้ถือหุ้น
เพื่อให้ผู้ถือหุ้นและบุคคลที่เกี่ยวข้องสามารถติดตามข้อมูลและตรวจสอบได้
โดยไม่ต้องรอให้ถึงการประชุมผู้ถือหุ้นครั้งต่อไป นอกจากนี้
ยังได้เผยแพร่ผลการลงคะแนนรายวาระภายในวันถัดจากวันประชุมผู้ถือหุ้น
และเผยแพร่ภาพการประชุมในลักษณะสื่อวีดีทัศน์ ภายใน 3 วันทำการนับจากวันประชุมผู้ถือหุ้น ผ่าน
www.krungsri.com ด้วย

หมวดที่ 2 การปฏิบัติต่อผู้ถือหุ้นอย่างเท่าเทียมกัน

เนื่องจากผู้ถือหุ้นทุกรายเป็นเสมือนเจ้าของกิจการ
ธนาคารจึงถือเป็นนโยบายการกำกับดูแลกิจการให้มีการปฏิบัติต่อผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
หรือรายย่อย ผู้ถือหุ้นชาวไทยหรือชาวต่างชาติ รวมถึงผู้ถือหุ้นประเภทสถาบัน
ให้ได้รับการปฏิบัติอย่างเท่าเทียมและเป็นธรรม ธนาคารได้ดูแลกำหนดมาตรการป้องกันกรรมการ
ผู้บริหาร และพนักงานมิให้มีการใช้ข้อมูลภายในเพื่อหาผลประโยชน์ในทางมิชอบ
กำหนดให้เปิดเผยข้อมูลเกี่ยวกับส่วนได้เสียของตนและผู้ที่เกี่ยวข้อง
เพื่อป้องกันความขัดแย้งทางผลประโยชน์ โดยให้กรรมการ
ผู้บริหารและพนักงานถือปฏิบัติอย่างเคร่งครัด

2.1 การปฏิบัติในกระบวนการประชุมผู้ถือหุ้น : เพื่อให้การปฏิบัติต่อผู้ถือหุ้นทุกรายเป็นไปอย่าง
เท่าเทียม เป็นธรรมและเสมอภาคกัน ธนาคารจัดให้มีกระบวนการประชุมผู้ถือหุ้นอย่างมีประสิทธิภาพ
โดยมอบหมายให้บริษัท ศูนย์รับฝากหลักทรัพย์ (ประเทศไทย) จำกัด เป็นนายทะเบียนของธนาคาร
ให้บริการและอำนวยความสะดวกในด้านเอกสารของผู้ถือหุ้น
และมอบหมายให้ฝ่ายเลขานุการธนาคาร รับผิดชอบดูแลให้บริการแก่ผู้ถือหุ้นและประชาชนทั่วไป
พร้อมทั้งเปิดโอกาสให้ผู้ถือหุ้นเสนอวาระการประชุมและเสนอชื่อบุคคลเพื่อเข้าดำรงตำแหน่งกรรมการ
เพื่อให้สอดคล้องกับแนวทางการกำกับดูแลกิจการที่ดี
โดยกำหนดหลักเกณฑ์และวิธีการที่ชัดเจนเป็นลายลักษณ์อักษร เผยแพร่ผ่าน www.krungsri.com

นอกจากนั้น ธนาคารได้กำหนดให้ผู้ถือหุ้นที่ไม่สะดวกเข้าร่วมประชุมด้วยตนเอง
สามารถมอบฉันทะให้ผู้อื่นหรือกรรมการธนาคารเข้าร่วมประชุมและออกเสียงลงคะแนนแทนตนได้
โดยส่งหนังสือมอบฉันทะแนบไปกับหนังสือบอกกล่าวนัดประชุม พร้อมทั้งระบุถึงเอกสารหลักฐานต่าง ๆ
เพื่อไม่ให้เกิดปัญหาในการเข้าร่วมประชุมของผู้รับมอบฉันทะ โดยแจ้งให้ผู้ถือหุ้นทราบ
และหากกรรมการธนาคารที่ผู้ถือหุ้นเลือกให้เป็นผู้รับมอบฉันทะอาจเข้าข่ายเป็นผู้มีส่วนได้เสียพิเศษในวาระใด
ๆ ก็ตาม ธนาคารจะแจ้งให้ผู้ถือหุ้นทราบในหนังสือเชิญชวนให้มีการมอบฉันทะ
เพื่อให้ผู้ถือหุ้นทำเครื่องหมายเลือกลงมติเป็นอย่างใดอย่างหนึ่งให้ชัดเจนตามความประสงค์ของผู้ถือหุ้น
โดยจัดทำบัตรลงคะแนนสำหรับทุกวาระ หากผู้ถือหุ้นไม่ทำเครื่องหมายเลือกลงมติ
กรรมการธนาคารผู้นั้นจะงดออกเสียงลงคะแนนในวาระดังกล่าว ทั้งนี้
เพื่อให้การออกเสียงลงคะแนนมีความถูกต้อง โปร่งใส และเป็นธรรมที่สุด

2.2 การดูแลเรื่องการใช้ข้อมูลภายใน : เพื่อป้องกันมิให้กรรมการ ผู้บริหาร
และพนักงานนำข้อมูลจากภายในองค์กรไปใช้แสวงหาผลประโยชน์ให้แก่ตนเองหรือผู้อื่นในทางมิชอบ
ธนาคารได้กำหนดให้กรรมการ ผู้บริหาร และพนักงานต้องปฏิบัติให้เป็นไปตามข้อกำหนดของกฎหมาย
แนวทางปฏิบัติเกี่ยวกับการเปิดเผยสารสนเทศของบริษัทจดทะเบียน
รวมถึงคำสั่งและนโยบายของธนาคารอย่างเคร่งครัด
ดังรายละเอียดที่แสดงไว้ในแบบแสดงรายการข้อมูลประจำปี (แบบ 56-1) และรายงานประจำปี
(แบบ 56-2) ในหัวข้อ “การดูแลเรื่องการใช้ข้อมูลภายใน”
ซึ่งในปีที่ผ่านมาธนาคารไม่เคยเกิดกรณีที่กรรมการ หรือผู้บริหาร
หรือพนักงานของธนาคารมีการซื้อขายหลักทรัพย์โดยใช้ข้อมูลภายในแต่อย่างใด

2.3 กำหนดให้กรรมการและผู้บริหารเปิดเผยข้อมูลส่วนได้เสีย :
คณะกรรมการธนาคารได้กำหนดหลักเกณฑ์และวิธีการรายงานการมีส่วนได้เสียของกรรมการและผู้บริหาร
รวมถึงผู้ที่เกี่ยวข้อง โดยการเปิดเผยข้อมูลดังกล่าวเป็นไปตามที่กฎหมายกำหนด
และสอดคล้องกับข้อกำหนดของธนาคารแห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ รวมถึงมาตรฐานการบัญชี ฉบับที่ 47
โดยกำหนดให้กรรมการและผู้บริหารมีหน้าที่ต้องรายงานการมีส่วนได้เสียเป็นประจำทุกไตรมาส
เว้นแต่เป็นการรายงานข้อมูลการดำรงตำแหน่งในนิติบุคคลใด ๆ
หรือการเปลี่ยนแปลงข้อมูลสถานะของกรรมการและผู้บริหาร รวมถึงผู้ที่เกี่ยวข้อง ให้รายงานภายใน
7 วันทำการ นับจากวันที่มีการเปลี่ยนแปลง ทั้งนี้
เลขานุการธนาคารเป็นผู้รับผิดชอบในการนำส่งรายงานการมีส่วนได้เสียของกรรมการและผู้บริหาร
ต่อประธานกรรมการธนาคาร และประธานกรรมการตรวจสอบ ภายใน 7 วันทำการ
นับแต่วันที่ได้รับข้อมูล

ข้อมูลดังกล่าวจะช่วยให้คณะกรรมการธนาคารและผู้บริหารสามารถพิจารณาธุรกรรมที่อาจมีความขัดแย้งทางผลประโยชน์
และสามารถตัดสินใจโดยคำนึงถึงประโยชน์โดยรวมของธนาคารเป็นหลัก
อีกทั้งยังได้กำหนดให้มีการเปิดเผยก่อนเข้าทำธุรกรรมดังกล่าวกับธนาคาร บริษัทย่อย
หรือบริษัทร่วมด้วย

นอกจากนี้
คณะกรรมการธนาคารยังได้กำหนดขั้นตอนการพิจารณากลั่นกรองการทำรายการระหว่างกันของธนาคาร
บริษัทย่อย หรือบริษัทร่วม กับบุคคลที่มีส่วนได้เสีย หรือมีความขัดแย้งทางผลประโยชน์
หรืออาจมีความขัดแย้งทางผลประโยชน์ในอนาคต
และมีคณะกรรมการตรวจสอบเป็นผู้ให้ความเห็นเกี่ยวกับความจำเป็นในการเข้าทำรายการและความเหมาะสมทางด้านราคาของรายการนั้น
ๆ โดยพิจารณาเงื่อนไขต่าง ๆ ให้เป็นไปตามลักษณะการดำเนินธุรกิจปกติในอุตสาหกรรม
และมีการเปรียบเทียบกับราคาของบุคคลภายนอกหรือราคาตลาด
รวมทั้งเป็นผู้พิจารณาเปิดเผยข้อมูลรายการที่อาจมีความขัดแย้งทางผลประโยชน์ให้มีความครบถ้วนถูกต้องอย่างสม่ำเสมอ
กรรมการหรือผู้บริหารที่เป็นผู้มีส่วนได้เสียจะไม่เข้าร่วมการพิจารณาและออกเสียงในรายการดังกล่าว
นอกจากนี้ ในเรื่องการอนุมัติสินเชื่อ
คณะกรรมการธนาคารโดยไม่รวมกรรมการธนาคารที่มีส่วนได้เสีย
จะเป็นผู้มีอำนาจอนุมัติสินเชื่อและการลงทุนในกิจการที่มีผลประโยชน์เกี่ยวข้องกับธนาคาร
กรรมการและผู้บริหารระดับสูง

ในกรณีที่มีการทำรายการระหว่างกัน
ธนาคารจะเปิดเผยข้อมูลเกี่ยวกับชื่อและความสัมพันธ์ของบุคคลที่เกี่ยวโยง
นโยบายการกำหนดราคาและมูลค่าของรายการ
รวมทั้งความเห็นของคณะกรรมการธนาคารและที่ปรึกษาทางการเงินเกี่ยวกับรายการดังกล่าวให้ผู้ถือหุ้นทราบอย่างชัดเจน
และในปีที่ผ่านมาธนาคารมิได้มีกรณีฝ่าฝืนหรือไม่ปฏิบัติตามหลักเกณฑ์การทำรายการระหว่างกันแต่อย่างใด

หมวดที่ 3 บทบาทของผู้มีส่วนได้เสีย

ธนาคารได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น คณะกรรมการธนาคาร ผู้บริหารและพนักงานทั้งของธนาคารและบริษัทย่อย
และผู้มีส่วนได้เสียจากภายนอก ได้แก่ ลูกค้า คู่ค้า เจ้าหนี้
ธนาคารพาณิชย์อื่นหรือสถาบันการเงินที่เกี่ยวข้อง ตลอดจนชุมชน สังคมและสิ่งแวดล้อมโดยรวม
โดยกำหนดแนวทางปฏิบัติไว้แล้วในเอกสาร The Spirit & The Letter ของธนาคาร
เพื่อให้คณะกรรมการธนาคาร ผู้บริหาร
และพนักงานทุกคนยึดถือปฏิบัติเป็นภาระหน้าที่และความรับผิดชอบร่วมกัน
โดยธนาคารได้ยึดมั่นในการประกอบธุรกิจให้ประสบความสำเร็จอย่างมีคุณธรรม
สอดคล้องกับกฎหมาย และมีจรรยาบรรณต่อทุกฝ่าย
หลีกเลี่ยงความลำเอียงหรือสถานการณ์ที่ทำให้เกิดความขัดแย้งทางผลประโยชน์
พร้อมตอบสนองต่อความต้องการของลูกค้า ต่อสังคม ต่อการเปลี่ยนแปลงทางเศรษฐกิจ
และปรับเปลี่ยนตามความต้องการของลูกค้าทั้งในปัจจุบันและในอนาคต
เพื่อให้มั่นใจว่าผู้มีส่วนได้เสียทุกกลุ่ม จะได้รับสิทธิอันพึงมี

เพื่อให้จรรยาบรรณทางธุรกิจได้นำมาปฏิบัติอย่างเป็นรูปธรรม
ธนาคารได้ส่งเสริมให้มีการกระตุ้นเตือนผ่านสื่อภายในของธนาคาร เช่น
ในรูปของสารจากผู้บริหารระดับสูง แนวทางคำชี้แจงเกี่ยวกับการปฏิบัติงาน
การประกาศยกย่องพนักงานที่ปฏิบัติต่อลูกค้าด้วยความซื่อสัตย์ สุจริต
รักษาผลประโยชน์สูงสุดให้แก่ลูกค้า เป็นต้น

ธนาคารได้จัดให้มีช่องทางสำหรับลูกค้า ประชาชน และผู้มีส่วนได้เสียในการร้องเรียน
หรือการแจ้งเบาะแส
การกระทำผิดกฎหมายหรือจรรยาบรรณหรือความไม่สมบูรณ์ของข้อมูลการเงินหรือระบบควบคุมภายในต่อธนาคารหรือคณะกรรมการธนาคาร
ตลอดจนการติดต่อสอบถาม และการใช้สิทธิในเรื่องต่าง ๆ โดยผ่าน Call Center
หมายเลขโทรศัพท์ 1572 หรือ e-mail address : irgroup@krungsri.com
หรือเว็บไซต์ของธนาคาร www.krungsri.com หัวข้อนักลงทุนสัมพันธ์ ซึ่งเรื่องที่ได้รับแจ้ง
จะมีกระบวนการแจ้งต่อไปยังผู้บริหารในสายงานที่เกี่ยวข้องเพื่อดำเนินการโดยเร็ว
และเมื่อได้ดำเนินการแล้ว
จะมีการรายงานผลการดำเนินการให้กับผู้บริหารหรือคณะกรรมการธนาคารทราบแล้วแต่กรณีด้วย
สำหรับพนักงานของธนาคาร นอกจากการร้องเรียนผ่านช่องทางข้างต้นแล้ว
ยังสามารถร้องเรียนผ่านผู้รับเรื่องร้องเรียนที่ธนาคารกำหนด
ภายใต้กลไกการคุ้มครองผู้แจ้งเบาะแสที่เหมาะสมและรัดกุมได้อีกด้วย

โดยสรุปธนาคารได้ปฏิบัติต่อผู้มีส่วนได้เสียกลุ่มต่าง ๆ ดังนี้

-   ผู้ถือหุ้น ธนาคารให้ความสำคัญและเคารพต่อสิทธิของผู้ถือหุ้นทุกรายอย่างเสมอภาค
    มีการบริหารจัดการองค์กรบนหลักแห่งความระมัดระวังและมีประสิทธิภาพ
    เพื่อให้การดำเนินธุรกิจของธนาคารมีความเจริญเติบโต
    มีความสามารถในการแข่งขันในระดับสากล ก่อให้เกิดผลตอบแทนในระยะยาวแก่ผู้ถือหุ้น
    ธนาคารได้เปิดเผยข้อมูลอย่างครบถ้วนถูกต้องและชัดเจน เพื่อให้เกิดความโปร่งใส เป็นธรรม
    และจัดให้มีระบบบริหารจัดการภายในและระบบบริหารความเสี่ยงที่รัดกุม
    มีประสิทธิภาพและสามารถตรวจสอบได้
    รวมถึงใช้ความพยายามอย่างเต็มที่ในการปกป้องทรัพย์สิน ผลประโยชน์ของผู้ถือหุ้น
    และธำรงไว้ซึ่งชื่อเสียงของธนาคาร ในส่วนผู้ลงทุน
    จากผลการสำรวจความคิดเห็นของผู้ลงทุนเกี่ยวกับการจัดอันดับธนาคารในภาคพื้นเอเชียแปซิฟิก
    โดยนิตยสาร Asian Banker 2009 ธนาคารได้รับเลือกเป็นอันดับ 1 “Best Investor
    Relations Services 2009” อีกด้วย

-   คณะกรรมการธนาคาร
    ธนาคารได้จัดให้คณะกรรมการธนาคารสามารถทำหน้าที่ของตนได้อย่างเต็มที่
    มีความเป็นอิสระในการแสดงความคิดเห็น
    และกำหนดแนวทางให้ฝ่ายจัดการดำเนินงานอย่างเหมาะสม
    ได้รับค่าตอบแทนที่เหมาะสมแก่หน้าที่และสอดคล้องกับค่าตอบแทนของกรรมการในอุตสาหกรรมเดียวกัน
    จัดให้มีการแจ้งหลักสูตรที่เหมาะสมแก่คณะกรรมการธนาคารเป็นระยะโดยสม่ำเสมอในการพิจารณาเข้าอบรมเพิ่มพูนความรู้เพื่อใช้ในการทำหน้าที่
    และมีหน่วยงานที่ดูแลให้การปฏิบัติหน้าที่และกิจกรรมของคณะกรรมการธนาคารเป็นไปอย่างครบถ้วนถูกต้องตามที่กฎหมายกำหนด

-   ผู้บริหาร
    ธนาคารตระหนักถึงความสำคัญของผู้บริหารซึ่งเป็นส่วนหนึ่งแห่งปัจจัยความสำเร็จในการดำเนินธุรกิจของธนาคาร
    โดยค่าตอบแทนของผู้บริหารมีโครงสร้างที่เหมาะสม
    และเปรียบเทียบกับค่าเฉลี่ยให้อยู่ในระดับเดียวกันกับอุตสาหกรรมบริษัทจดทะเบียนในประเทศไทย
    เปิดโอกาสให้ผู้บริหารทำงานอย่างอิสระ ปราศจากการแทรกแซง
    ภายใต้บทบาทหน้าที่และความรับผิดชอบที่คณะกรรมการธนาคารมอบหมาย

-   พนักงาน ธนาคารถือว่าพนักงานเป็นทรัพย์สินที่มีคุณค่าอย่างยิ่ง
    เพราะเชื่อว่าคุณภาพของพนักงานจะเป็นกลไกสำคัญที่นำไปสู่ความสำเร็จอย่างยั่งยืน
    จึงจัดให้มีสวัสดิการ กองทุนสำรองเลี้ยงชีพ และผลตอบแทนที่เหมาะสมแก่พนักงาน
    สนับสนุนให้พนักงานมีความเจริญก้าวหน้า
    ส่งเสริมและให้ทุนการศึกษาต่อพนักงานเพื่อพัฒนาความรู้ความสามารถอย่างต่อเนื่องสม่ำเสมอ
    ดูแลสภาพแวดล้อมการทำงานโดยสร้างบรรยากาศที่ดีและมีความเหมาะสม
    ในการแต่งตั้งหรือโยกย้ายพนักงานดำเนินการด้วยความเสมอภาค
    สุจริตและอยู่บนพื้นฐานความรู้ความสามารถของพนักงานเป็นสำคัญ
    ให้พนักงานทุกคนได้มีส่วนร่วมในการบริหารงาน
    เปิดโอกาสให้แสดงความคิดเห็นและรับฟังเหตุผลจากพนักงานทุกคน
    มีคณะกรรมการธนาคารที่ทำหน้าที่ดูแลให้การดำเนินการของธนาคารต่อพนักงานเป็นไปด้วยความเหมาะสม
    เป็นธรรม สำหรับการดำเนินการเกี่ยวกับการพัฒนาบุคลากรของธนาคาร
    ได้เปิดเผยไว้แล้วในแบบแสดงรายการข้อมูลประจำปี (แบบ 56-1) และรายงานประจำปี
    (แบบ 56-2) ในหัวข้อ “การพัฒนาบุคลากร”

-   ลูกค้า ธนาคารตั้งมั่นอยู่บนความซื่อสัตย์ สุจริต รักษาผลประโยชน์สูงสุดของลูกค้า
    จัดให้มีผลิตภัณฑ์ที่มีคุณภาพและบริการที่ดีเลิศอย่างเสมอภาค
    ให้เกียรติและเอาใจใส่ความต้องการของลูกค้า
    เปิดโอกาสให้ลูกค้าแสดงความคิดเห็นรวมทั้งข้อร้องเรียน
    ให้ความสำคัญในการรักษาความลับของลูกค้า โดยมุ่งมั่นให้ลูกค้าเกิดความพึงพอใจสูงสุด
    โดยในปีนี้ธนาคารได้รับรางวัลด้านบริการคือรางวัล Best Local Trade Bank in
    Thailand 2009 เป็นปีที่ 3 ติดต่อกัน จากโครงการ Awards for Excellence ที่จัดโดย
    EUROMONEY Trade Finance Magazine
    ซึ่งธนาคารได้รับคะแนนบริการด้านการค้าต่างประเทศจากลูกค้าสูงสุดในประเทศไทย

-   คู่ค้า
    ธนาคารให้ความร่วมมือและเล็งเห็นความสำคัญของการปฏิบัติต่อคู่ค้าตามเงื่อนไขทางการค้าและการปฏิบัติตามสัญญา
    โดยไม่คำนึงถึงผลประโยชน์ส่วนตนหรือของพวกพ้อง และให้ข้อมูลที่เป็นจริงอย่างครบถ้วน ทั้งนี้
    ธนาคารได้กำหนดนโยบายการจัดซื้อและนโยบายการให้หรือรับของขวัญและการเลี้ยงรับรองเพื่อให้พนักงานถือปฏิบัติ
    โดยมีวัตถุประสงค์เพื่อให้เกิดความเป็นธรรมแก่ทุกฝ่ายที่เกี่ยวข้อง นอกจากนี้
    ได้มีการแลกเปลี่ยนข้อมูลที่เป็นประโยชน์ในการดำเนินธุรกิจร่วมกัน
    เพื่อผลักดันการดำเนินงานของธนาคารให้ประสบผลสำเร็จ

-   เจ้าหนี้ ธนาคารปฏิบัติตามเงื่อนไขการกู้ยืมเงินตามข้อตกลงและหน้าที่ที่พึงมีต่อเจ้าหนี้
    ทั้งเจ้าหนี้ทางธุรกิจ ผู้ถือหุ้นกู้ ผู้ฝากเงิน นอกจากนี้
    ธนาคารได้ให้ข้อมูลความเสี่ยงที่เกี่ยวข้องกับกรณีการใช้บริการอื่นที่ไม่ใช่การฝากเงินด้วย

-   ธนาคารพาณิชย์หรือสถาบันการเงินที่เกี่ยวข้อง
    ธนาคารให้ความร่วมมือในการแลกเปลี่ยนข้อมูลที่เป็นประโยชน์ในการดำเนินธุรกิจโดยรวม
    เพื่อป้องกันผลกระทบอันจะก่อให้เกิดความเสียหายต่อระบบธนาคารพาณิชย์
    ส่งเสริมการกระทำหรือกิจกรรมที่นำมาซึ่งความเข้าใจอันดี
    แข่งขันกับธนาคารพาณิชย์อื่นภายใต้กฎระเบียบและข้อบังคับต่าง ๆ ที่กำหนดไว้
    และให้ความร่วมมือกันในการลดต้นทุนและค่าใช้จ่ายต่าง ๆ
    ของระบบธนาคารพาณิชย์และระบบเศรษฐกิจโดยรวม

-   สังคมและสิ่งแวดล้อม ธนาคารตระหนักดีว่าความรับผิดชอบต่อชุมชน
    สังคมและสิ่งแวดล้อมเป็นส่วนหนึ่งของการพัฒนาที่ยั่งยืน
    จึงให้ความร่วมมือและสนับสนุนนโยบายและกิจกรรมต่าง ๆ
    ของภาครัฐและภาคเอกชนตามควรแก่กรณี
    ดำเนินธุรกิจหรือควบคุมให้มีการปฏิบัติภายใต้กรอบของกฎหมาย
    หลีกเลี่ยงการให้ความร่วมมือหรือการสนับสนุนผู้ที่ประกอบธุรกิจอันไม่ชอบด้วยกฎหมาย
    หรือธุรกิจที่ส่งผลกระทบต่อสิ่งแวดล้อม ส่งเสริมและปลูกฝังจิตสำนึกความรับผิดชอบต่อชุมชน
    สังคม และสิ่งแวดล้อมให้แก่ผู้บริหารและพนักงานอย่างต่อเนื่อง
    โดยมีนโยบายและแนวปฏิบัติที่ชัดเจน ซึ่งกล่าวไว้ในเอกสาร The Spirit & The Letter
    แล้ว รวมทั้งมีคณะอนุกรรมการความปลอดภัย
    อาชีวอนามัยและสภาพแวดล้อมในการทำงานสนับสนุนการดูแลสิ่งแวดล้อม
    ธนาคารได้ใช้ความระมัดระวังในผลกระทบที่อาจเกิดต่อสังคมและสิ่งแวดล้อมเสมอ
    ซึ่งธนาคารได้เปิดเผยรายละเอียดไว้ในรายงานประจำปี (แบบ 56-2) ในหัวข้อ
    “ความรับผิดชอบต่อสังคมและสิ่งแวดล้อม”

หมวดที่ 4 การเปิดเผยข้อมูลและความโปร่งใส

ธนาคารถือเป็นนโยบายที่สำคัญในการเปิดเผยข้อมูลข่าวสารของธนาคาร
ทั้งข้อมูลทางการเงินและที่ไม่ใช่ทางการเงินให้ครบถ้วนถูกต้อง รวดเร็ว ทันเวลา โปร่งใส
และเป็นไปตามมาตรฐานและหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด
มีการปรับปรุงข้อมูลให้มีคุณภาพและเป็นปัจจุบันอย่างสม่ำเสมอ
และมีการประเมินประสิทธิภาพของกระบวนการเปิดเผยข้อมูลเป็นประจำ เพื่อให้ผู้ถือหุ้น นักลงทุน
นักวิเคราะห์ และภาครัฐที่เกี่ยวข้อง รวมถึงสาธารณชนทั่วไปได้รับทราบ
โดยเปิดเผยทั้งภาษาไทยและภาษาอังกฤษผ่าน www.krungsri.com
และได้แจ้งการเปิดเผยผ่านระบบ SCP ของตลาดหลักทรัพย์แห่งประเทศไทยด้วย โดยในปี 2552
ธนาคารไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทยดำเนินการหรือกล่าวโทษ
เนื่องจากการเปิดเผยข้อมูลไม่เป็นไปตามข้อกำหนดแต่อย่างใด

สำหรับหน่วยงานของธนาคารที่ทำหน้าที่ดูแลรับผิดชอบให้การสื่อสารข้อมูลของธนาคารกับบุคคล
ภายนอกเป็นไปด้วยความถูกต้อง เท่าเทียม และเป็นธรรม ได้แก่
ฝ่ายสื่อสารองค์กรทำหน้าที่ในการอำนวยความสะดวก สนับสนุน และเผยแพร่ข้อมูลต่าง ๆ
ต่อบุคคลภายนอก
และฝ่ายนักลงทุนสัมพันธ์ทำหน้าที่เสริมสร้างความเชื่อมั่นและความสัมพันธ์ที่ดีกับนักลงทุน
นักวิเคราะห์หลักทรัพย์ ผู้จัดการกองทุน สถาบันจัดอันดับเครดิต ธนาคารคู่ค้า และหน่วยงานต่าง ๆ
ที่เกี่ยวข้อง รวมถึงการตอบข้อซักถามของนักลงทุนทั่วไปทางโทรศัพท์ จดหมาย และ e-mail ทั้งนี้
ผู้ลงทุนสามารถติดต่อกับฝ่ายนักลงทุนสัมพันธ์ได้ที่โทรศัพท์หมายเลข 0-2296-2977 หรือ e-mail
address : irgroup@krungsri.com หรือเว็บไซต์ของธนาคาร www.krungsri.com
หัวข้อนักลงทุนสัมพันธ์ หรือส่งจดหมายมาที่ฝ่ายนักลงทุนสัมพันธ์ ธนาคารกรุงศรีอยุธยา จำกัด
(มหาชน) สำนักงานใหญ่ เลขที่ 1222 ถนนพระรามที่ 3 แขวงบางโพงพาง เขตยานนาวา
กรุงเทพฯ 10120 หรือที่ ตู้ ป.ณ. 9 ปณฝ.บางโพงพาง กรุงเทพฯ 10125

ธนาคารได้จัดให้ผู้บริหารระดับสูง อาทิ ประธานเจ้าหน้าที่บริหารและกรรมการผู้จัดการใหญ่
และประธานคณะเจ้าหน้าที่ด้านการเงิน
ได้พบและตอบข้อซักถามของนักวิเคราะห์ทั้งชาวไทยและชาวต่างชาติ และแถลงข่าวต่อสื่อมวลชน
อยู่เป็นระยะๆ อีกด้วย นอกจากนี้ ธนาคารยังได้ดำเนินการต่าง ๆ
เป็นการเพิ่มเติมเพื่อให้ข้อมูลมีความครบถ้วนถูกต้อง
เพื่อให้สาธารณชนเกิดความเชื่อมั่นว่าธนาคารได้ดำเนินการด้วยความโปร่งใส
สอดคล้องกับหลักการกำกับดูแลกิจการที่ดี รวมถึงความรับผิดชอบต่อชุมชน สังคมและสิ่งแวดล้อม

4.1 รายงานทางการเงินและความรับผิดชอบของคณะกรรมการต่อรายงานทางการเงิน :
คณะกรรมการธนาคารเป็นผู้รับผิดชอบต่องบการเงินของธนาคาร
และงบการเงินรวมของธนาคารและบริษัทย่อย
รวมทั้งข้อมูลสารสนเทศทางการเงินที่ปรากฏในรายงานประจำปี (แบบ 56-2)
ซึ่งจัดทำขึ้นตามมาตรฐานการบัญชีที่รับรองทั่วไป
และได้เปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีภายนอกที่มีความเป็นอิสระ
และข้อมูลดังกล่าวได้ผ่านการสอบทานจากคณะกรรมการตรวจสอบซึ่งประกอบด้วยกรรมการที่เป็นอิสระแล้ว
ทั้งนี้
ธนาคารได้แสดงรายงานความรับผิดชอบของคณะกรรมการธนาคารต่อรายงานทางการเงินประจำปี
2552 ไว้ในรายงานประจำปี (แบบ 56-2)
และแสดงรายงานความเห็นของคณะกรรมการตรวจสอบ
คำอธิบายเกี่ยวกับฐานะการเงินและผลการดำเนินงาน
ภาวะแข่งขันและความเสี่ยงในการดำเนินธุรกิจของธนาคาร ไว้ในแบบแสดงรายการข้อมูลประจำปี
(แบบ 56-1) และในรายงานประจำปี (แบบ 56-2)

4.2 ข้อมูลโครงสร้างผู้ถือหุ้น :
ธนาคารได้เปิดเผยโครงสร้างผู้ถือหุ้นและข้อมูลการถือหุ้นของกรรมการธนาคารและผู้บริหารไว้ในแบบแสดงรายการข้อมูลประจำปี
(แบบ 56-1) และรายงานประจำปี (แบบ 56-2)

4.3 ข้อมูลกรรมการและการทำหน้าที่ของคณะกรรมการ : ธนาคารได้เปิดเผยรายชื่อกรรมการ
กรรมการอิสระ กรรมการชุดย่อย ประวัติและการอบรมของกรรมการเป็นรายบุคคล
จำนวนการถือหุ้นในธนาคาร การปฏิบัติหน้าที่ การเข้าร่วมประชุม ตลอดจนองค์ประกอบ คุณสมบัติ
วาระการดำรงตำแหน่ง อำนาจหน้าที่และความรับผิดชอบของคณะกรรมการ
ไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)
และเผยแพร่ข้อมูลดังกล่าวผ่าน www.krungsri.com ด้วย

4.4 นโยบายการจ่ายค่าตอบแทนกรรมการและผู้บริหารระดับสูง :
ธนาคารได้กำหนดนโยบายการจ่ายค่าตอบแทนของคณะกรรมการธนาคารและผู้บริหารระดับสูงไว้อย่างเหมาะสม
ชัดเจน โปร่งใส และอยู่ในระดับที่เทียบเคียงได้กับธุรกิจรายอื่นในอุตสาหกรรมเดียวกัน
โดยมีคณะกรรมการสรรหาและพิจารณาค่าตอบแทนเป็นผู้ดูแลนำเสนอนโยบายการจ่ายค่าตอบแทนและผลประโยชน์อื่นอย่างเหมาะสมกับหน้าที่และความรับผิดชอบ
สถานะทางการเงินของธนาคารและเป็นไปตามหลักเกณฑ์ที่ธนาคารกำหนด

ในส่วนการจ่ายค่าตอบแทนให้แก่กรรมการธนาคาร รวมถึงกรรมการในคณะกรรมการชุดย่อยทุกคณะ
ได้มีการนำเสนอต่อคณะกรรมการธนาคาร เพื่อนำเสนอขออนุมัติจากที่ประชุมผู้ถือหุ้นเป็นประจำทุกปี
ทั้งนี้ ธนาคารได้เปิดเผยนโยบายการจ่ายค่าตอบแทนแก่กรรมการและผู้บริหารระดับสูง
รวมทั้งจำนวนเงินค่าตอบแทนที่แต่ละคนได้รับไว้ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2)

4.5 การกำกับดูแลให้เป็นไปตามหลักการกำกับดูแลกิจการที่ดี :
ธนาคารมีเจตนารมณ์ที่จะดำเนินธุรกิจโดยยึดมั่นในหลักการกำกับดูแลกิจการที่ดี (Good Corporate
Governance)
ตามแนวทางการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
และเป็นไปตามกฎหมาย ข้อกำหนด และนโยบายของทางการและหน่วยงานกำกับดูแลธนาคาร
รวมไปถึงการปฏิบัติตามจรรยาบรรณธุรกิจของธนาคาร

คณะกรรมการธนาคารได้มีการพิจารณาทบทวนการปฏิบัติตามหลักการกำกับดูแลกิจการของธนาคารอย่างสม่ำเสมอ
โดยในแต่ละปีธนาคารได้พิจารณาปรับปรุงการปฏิบัติให้สอดคล้องกับหลักการกำกับดูแลกิจการที่มีการพัฒนาไปในทางที่เป็นประโยชน์แก่ผู้มีส่วนได้เสียทุกกลุ่ม
นอกจากนี้ ได้มีการจัดตั้ง “คณะกรรมการกำกับดูแลกิจการ”
เป็นการเฉพาะเพื่อทำหน้าที่กำหนดและทบทวนหลักการกำกับดูแลกิจการที่ดีของธนาคาร
และทำหน้าที่ดูแลให้การดำเนินกิจการของธนาคารและการปฏิบัติงานของผู้บริหาร พนักงาน
เป็นไปตามหลักการกำกับดูแลกิจการที่ดี โดยสอดคล้องกับข้อกำหนด กฎหมาย
และนโยบายของทางการหรือสถาบันที่กำกับดูแลธนาคารที่เกี่ยวข้อง
เพื่อสร้างความเชื่อมั่นให้แก่ผู้ถือหุ้น ผู้ลงทุน
ตลอดจนเป็นการสื่อให้บุคคลที่เกี่ยวข้องทั้งหลายได้รับทราบถึงแนวปฏิบัติที่เป็นมาตรฐานการกำกับดูแลกิจการที่ดีของธนาคาร

4.6 การแสดงความรับผิดชอบต่อสังคมและสิ่งแวดล้อม :
ธนาคารยึดมั่นในการดำเนินธุรกิจภายใต้หลักจริยธรรมและการกำกับดูแลกิจการที่ดี
ควบคู่ไปกับการเอาใจใส่ดูแลรักษาชุมชน สังคมและสิ่งแวดล้อมอย่างต่อเนื่อง
จัดกิจกรรมเพื่อส่งเสริมคุณภาพของสังคมด้านต่าง ๆ
โดยเฉพาะอย่างยิ่งการเพิ่มโอกาสในการศึกษาและพัฒนาศักยภาพของเยาวชน
ซึ่งการให้การสนับสนุนดังกล่าวถือเป็นการวางรากฐานให้แก่เยาวชนในการพัฒนาคุณภาพชีวิตแบบยั่งยืน
รายละเอียดได้กล่าวไว้ในรายงานประจำปี (แบบ 56-2) ปรากฏในหัวข้อ
“ความรับผิดชอบต่อสังคมและสิ่งแวดล้อม”

4.7 การดำเนินการกรณีมีรายการระหว่างกัน :
ธนาคารได้มีการเปิดเผยรายการระหว่างกันไว้ในหมายเหตุประกอบงบการเงินที่ตรวจสอบโดยผู้สอบบัญชีอิสระ
รวมถึงมีการเปิดเผยในแบบแสดงรายการข้อมูลประจำปี (แบบ 56-1) และรายงานประจำปี (แบบ
56-2) ซึ่งเผยแพร่ผ่าน www.krungsri.com ด้วย

4.8 ความสัมพันธ์กับนักลงทุนและผู้เกี่ยวข้อง : ฝ่ายนักลงทุนสัมพันธ์
มีหน้าที่รับผิดชอบงานในหลายด้าน ซึ่งเกี่ยวเนื่องต่อภาพลักษณ์ของธนาคาร
ทั้งในด้านตลาดทุนและธุรกิจการเงิน
โดยงานหลักของฝ่ายงานจะครอบคลุมการให้ข้อมูลกับสถาบันภายนอก ได้แก่ นักวิเคราะห์หลักทรัพย์
ผู้จัดการกองทุนทั้งในประเทศและต่างประเทศ สถาบันจัดอันดับเครดิต
ธนาคารคู่ค้าและหน่วยงานที่เกี่ยวข้อง
ซึ่งข้อมูลดังกล่าวไม่เพียงแต่เป็นข้อมูลเฉพาะของธนาคารซึ่งรวมถึงข้อมูลฐานะการเงินและผลประกอบการ
ความสามารถในการแข่งขันในด้านต่าง ๆ ของธนาคารเปรียบเทียบกับระบบธนาคาร
นโยบายและแผนงานในอนาคตเท่านั้น แต่ยังรวมถึงกฎเกณฑ์ต่าง ๆ
ที่เกี่ยวข้องกับธุรกิจธนาคารและข้อมูลทางอุตสาหกรรมอีกด้วย

งานที่สำคัญอีกด้านหนึ่งของฝ่ายนักลงทุนสัมพันธ์ คือ
การเข้าถึงผู้บริหารเพื่อทำให้เกิดการมีส่วนร่วมของผู้บริหารในงานนักลงทุนสัมพันธ์โดยมีการพบกับนักลงทุนและนักวิเคราะห์
ซึ่งจะใช้การสื่อสารผ่านช่องทางหลัก ได้แก่ การแถลงผลประกอบการต่อสื่อมวลชนและนักวิเคราะห์
(Analyst Briefing) การให้สัมภาษณ์ตัวต่อตัว (One on One Meeting) การประชุมแบบกลุ่ม
(One on group) ซึ่งเป็นการจัดในลักษณะการเดินทางไปพบนักลงทุนในและต่างประเทศ
(Roadshow / Conference) หรือการจัดประชุม Company Visit ขณะที่ ฝ่ายนักลงทุนสัมพันธ์
ไม่เพียงแต่ต้องมีส่วนเกี่ยวข้องกับการสัมภาษณ์ตัวต่อตัว หรือการประชุมแบบกลุ่ม
แต่มีการทำหน้าที่โดยการสื่อสารผ่านช่องทางต่าง ๆ เช่น โทรศัพท์ จดหมายอิเล็กทรอนิกส์
presentation จดหมายข่าว ข่าวแจ้งตลาดหลักทรัพย์แห่งประเทศไทย และเว็บไซต์ของธนาคาร
ซึ่งข้อมูลที่เผยแพร่เป็นข้อมูลที่มีความถูกต้อง ครบถ้วนเพียงพอและทันเหตุการณ์

มีนักลงทุนสถาบันจากภูมิภาคต่าง ๆ ที่แสดงความสนใจในการลงทุนในหลักทรัพย์ของธนาคาร
จึงเป็นสิ่งสำคัญที่ธนาคารจะเปิดโอกาสให้มีการประชุมตัวต่อตัวระหว่างผู้บริหารและผู้จัดการกองทุน
ซึ่งฝ่ายนักลงทุนสัมพันธ์มีหน้าที่ในการวางแผนการเดินทางไปพบนักลงทุนในต่างประเทศ
ของผู้บริหารระดับสูงของธนาคารให้ครอบคลุมนักลงทุนสถาบันในภูมิภาคที่สำคัญอย่างครบถ้วนและมีประสิทธิภาพ

ในปี 2552 ผู้บริหารระดับสูงและเจ้าหน้าที่ฝ่ายนักลงทุนสัมพันธ์ของธนาคาร ได้พบนักวิเคราะห์
นักลงทุน และผู้เกี่ยวข้อง เพื่อให้ข้อมูลของธนาคาร โดยมีรายละเอียด ดังนี้

  ------------------------------------------------- ---------- -----------
                                                    จำนวนครั้ง   จำนวนเฉลี่ย

  - การจัดแถลงข่าวผลประกอบการกับสื่อมวลชน (Press         2          61 ราย /
  Conference)                                                  ครั้ง

  - การประชุมนักวิเคราะห์ (Analyst Briefing)            2          61 ราย /
                                                               ครั้ง

  - ผู้บริหารระดับสูงให้สัมภาษณ์นักลงทุน / นักวิเคราะห์          184        269 ราย
  แบบตัวต่อตัว / ประชุมแบบกลุ่ม                                      

  - ผู้บริหารระดับสูงให้สัมภาษณ์กับสถาบันจัดอันดับเครดิต          5          4 สถาบัน

  - การเดินทางไปพบปะกับนักลงทุน (Roadshow)              6          4 ประเทศ
  ------------------------------------------------- ---------- -----------

ทั้งนี้ ผู้ลงทุนสามารถติดต่อฝ่ายนักลงทุนสัมพันธ์ ได้ที่โทร 0-2296-2977 หรือที่
www.krungsri.com หรือที่ e-mail address : irgroup@krungsri.com

โดยสรุปแล้ว ฝ่ายนักลงทุนสัมพันธ์ ของธนาคาร ได้รับผิดชอบในงานด้านนักลงทุนสัมพันธ์ในหลาย ๆ
ด้าน โดยในปี 2552 ธนาคารได้รับการจัดอันดับยอดเยี่ยมอันดับ 1
ทางด้านการให้บริการด้านนักลงทุนสัมพันธ์ จากเว็บไซต์ The Investor Audit Services
ในเครือนิตยสาร The Asian Banker ซึ่งพิจารณาจากคุณภาพในด้านต่าง ๆ
ของงานด้านนักลงทุนสัมพันธ์ จากธนาคารพาณิชย์ในเอเชียแปซิฟิค จำนวน 150 แห่ง

หมวดที่ 5 ความรับผิดชอบของคณะกรรมการธนาคาร

คณะกรรมการธนาคารมีบทบาทสำคัญในการกำกับดูแลกิจการเพื่อประโยชน์สูงสุดต่อธนาคารและ
ผู้ถือหุ้นโดยรวม มีภาวะเป็นผู้นำ มีวิสัยทัศน์และมีความเป็นอิสระในการตัดสินใจ
คอยกำกับดูแลให้ธุรกิจของธนาคารดำเนินไปในลักษณะที่ถูกต้องตามกฎหมายและมีจริยธรรม
ซึ่งกรรมการธนาคารทุกคนมีคุณสมบัติครบถ้วนตามข้อบังคับของธนาคาร
ข้อกำหนดของกฎหมายที่เกี่ยวข้อง
กฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยได้กำหนดโครงสร้างคณะกรรมการ
วาระการดำรงตำแหน่ง การสรรหากรรมการธนาคาร
รวมถึงคุณสมบัติกรรมการอิสระไว้ตามที่ปรากฏในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2)

5.1 การดำรงตำแหน่งของกรรมการและผู้บริหารระดับสูงของธนาคารในบริษัทอื่น :
ธนาคารได้กำหนดให้กรรมการธนาคารสามารถเป็นประธาน กรรมการที่เป็นผู้บริหาร
หรือกรรมการผู้มีอำนาจลงนามอย่างใดอย่างหนึ่งในบริษัทอื่นได้ไม่เกิน 3 กลุ่มธุรกิจ
เพื่อให้เป็นไปตามที่กฎหมายกำหนด ทั้งนี้
กรรมการธนาคารทุกคนไม่มีผู้ใดดำรงตำแหน่งในบริษัทจดทะเบียนเกิน 5 บริษัท

สำหรับการดำรงตำแหน่งกรรมการในบริษัทในกลุ่มธุรกิจทางการเงิน
คณะกรรมการสรรหาและพิจารณาค่าตอบแทนจะทำหน้าที่เป็นผู้พิจารณาคัดเลือกและเสนอชื่อกรรมการและผู้บริหารระดับสูงของธนาคารต่อคณะกรรมการธนาคารเพื่อพิจารณาอนุมัติให้ดำรงตำแหน่งในคณะกรรมการชุดย่อยต่างๆ
ที่รายงานตรงต่อคณะกรรมการธนาคาร และกรรมการของบริษัทในกลุ่มธุรกิจทางการเงิน
โดยคำนึงถึงคุณสมบัติ ความรู้ความสามารถของบุคคลดังกล่าว
ตลอดจนลักษณะหรือสภาพธุรกิจของบริษัทนั้น ๆ เพื่อให้การทำหน้าที่เป็นไปอย่างมีประสิทธิภาพ
สามารถอุทิศเวลาได้อย่างเต็มที่ นอกจากนี้ ยังกำหนดแนวทางการพิจารณาด้วยว่า
ผู้บริหารระดับสูงแต่ละท่านควรได้รับการมอบหมายให้ดำรงตำแหน่งกรรมการบริษัท
และ/หรือคณะกรรมการชุดย่อย ในกลุ่มธุรกิจ รวมทั้งสิ้นไม่เกิน 6 ตำแหน่ง ทั้งนี้
ธนาคารได้เปิดเผยข้อมูลการดำรงตำแหน่งของกรรมการธนาคารและผู้บริหารระดับสูงของธนาคารในบริษัทอื่นไว้ในรายงานประจำปี
(แบบ 56-2) ด้วย

5.2 การประชุมคณะกรรมการธนาคาร :
เลขานุการธนาคารได้กำหนดตารางการประชุมล่วงหน้าเป็นรายปี พร้อมด้วยวาระสำคัญต่าง ๆ
ที่ต้องได้รับการพิจารณาในแต่ละเดือน อาทิ การพิจารณาแผนงานและงบประมาณของธนาคาร
และแจ้งให้คณะกรรมการธนาคารทราบ โดยจะมีการประชุมอย่างสม่ำเสมออย่างน้อยเดือนละ 1
ครั้ง (ปกติกำหนดประชุมทุกวันพุธสัปดาห์ที่ 4 ของเดือน)
ซึ่งเป็นจำนวนครั้งที่เหมาะสมกับการทำหน้าที่ของคณะกรรมการธนาคารและลักษณะธุรกิจ อย่างไรก็ดี
หากมีวาระที่เร่งด่วนหรือมีความสำคัญจำเป็นที่คณะกรรมการธนาคารจะต้องพิจารณา
จะมีการจัดประชุมเป็นการเพิ่มเติม
โดยจำนวนครั้งที่กรรมการธนาคารแต่ละคนเข้าร่วมประชุมในคณะกรรมการธนาคารจะปรากฏในแบบแสดงรายการข้อมูลประจำปี
(แบบ 56-1) รายงานประจำปี (แบบ 56-2)
และในการประชุมผู้ถือหุ้นของธนาคารในวาระการเลือกตั้งกรรมการธนาคาร
ก็จะแจ้งข้อมูลดังกล่าวให้ผู้ถือหุ้นได้รับทราบเพื่อประกอบการพิจารณาด้วย

สำหรับขั้นตอนการประชุมคณะกรรมการธนาคารได้ปฏิบัติดังนี้

(1) การพิจารณากำหนดวาระการประชุม :
เลขานุการคณะกรรมการธนาคารจะนำเสนอวาระการประชุมที่รวบรวมจากฝ่ายงานต่าง ๆ
เสนอต่อประธานกรรมการ ผ่านประธานเจ้าหน้าที่บริหารและกรรมการผู้จัดการใหญ่
เพื่อร่วมกันให้ความเห็นชอบในการนำเข้าที่ประชุมคณะกรรมการธนาคาร
โดยนอกเหนือจากเรื่องเพื่อพิจารณา หรือเพื่อทราบแล้ว ยังได้กำหนดวาระประจำที่สำคัญไว้ด้วย
เช่น วาระการประชุมผลการดำเนินงานของธนาคารประจำเดือน
การทบทวนผลการดำเนินงานของบริษัทย่อยเป็นรายบริษัท เป็นต้น

ทั้งนี้ หากกรรมการธนาคารประสงค์จะเสนอเรื่องเข้าสู่วาระการประชุม
สามารถกระทำได้โดยแจ้งผ่านประธานกรรมการ
ประธานเจ้าหน้าที่บริหารและกรรมการผู้จัดการใหญ่ หรือเลขานุการคณะกรรมการธนาคาร
เพื่อให้บรรจุเข้าเป็นวาระการประชุมต่อไป

(2) การจัดส่งเอกสารการประชุม : กรรมการธนาคารแต่ละคนจะได้รับหนังสือเชิญประชุม
และเอกสารประกอบการพิจารณาล่วงหน้าอย่างน้อย 7 วันก่อนวันประชุม
และเพื่อเพิ่มช่องทางการรับข้อมูลและอำนวยความสะดวกให้แก่กรรมการธนาคาร
ได้มีการจัดทำเอกสารประกอบการพิจารณาทั้งหมด รวมถึง Presentation ให้อยู่ในรูปแบบ
Electronic File และนำส่งให้แก่กรรมการธนาคารทุกคนพร้อมกันด้วย
ในกรณีที่กรรมการธนาคารต้องการสอบถามข้อมูลหรือขอเอกสารเพิ่มเติมจากฝ่ายงาน
หรือความเห็นทางกฎหมายหรือการเงิน สามารถกระทำได้โดยผ่านกรรมการที่เป็นผู้บริหาร
หรือขอให้เลขานุการคณะกรรมการธนาคารเป็นผู้ดำเนินการประสานงาน หรือจัดหา

(3) การเข้าร่วมประชุม : คณะกรรมการธนาคารได้ให้ความสำคัญอย่างมากต่อการเข้าร่วมประชุม
โดยปกติกรรมการธนาคารทุกคนจะเข้าร่วมประชุมทุกครั้ง
ยกเว้นกรณีที่กรรมการธนาคารบางคนมีภารกิจจำเป็นอย่างยิ่ง เช่น
ไปเข้าร่วมประชุมกับทางการหรือเดินทางไปปฏิบัติภารกิจที่ต่างประเทศ นอกจากนี้
คณะกรรมการธนาคารได้มีนโยบายให้มีการประชุมระหว่างกันเอง เฉพาะกรรมการที่ไม่เป็นผู้บริหาร
เพื่อเปิดโอกาสให้อภิปรายปัญหาต่าง ๆ แนวทางการพัฒนา และการปรับปรุงแก้ไขต่อไป

(4) การเชิญฝ่ายจัดการเข้าร่วมประชุม :
คณะกรรมการธนาคารได้เชิญคณะกรรมการเจ้าหน้าที่บริหาร
ซึ่งเป็นผู้บริหารระดับสูงและเป็นผู้ทำหน้าที่กลั่นกรองเรื่องต่าง ๆ
ก่อนนำเสนอต่อคณะกรรมการธนาคารให้เข้าร่วมประชุมด้วยทุกครั้ง เพื่อให้ได้รับทราบข้อคิดเห็น
ข้อสังเกตของคณะกรรมการธนาคาร
รวมทั้งมีฝ่ายงานผู้รับผิดชอบเรื่องโดยตรงจะเป็นผู้นำเสนอข้อมูล
และตอบข้อซักถามที่คณะกรรมการธนาคารอาจมีเพิ่มเติม

(5) การดำเนินการประชุม : ในแต่ละครั้งจะใช้เวลาประชุมเฉลี่ย 4 ชั่วโมง
โดยเวลาประชุมขึ้นอยู่กับจำนวนเรื่องและความซับซ้อนของข้อมูลที่นำเสนอ
โดยประธานกรรมการได้เปิดโอกาสให้แก่กรรมการธนาคารทุกคนใช้เวลาอย่างเต็มที่และเป็นอิสระในการซักถาม
ให้ข้อเสนอแนะ ตลอดจนอภิปรายประเด็นต่าง ๆ ของแต่ละเรื่องได้อย่างกว้างขวาง
โดยเฉพาะอย่างยิ่งในเรื่องและประเด็นที่สำคัญ เพื่อให้การพิจารณาในเรื่องนั้น ๆ
เป็นไปอย่างรอบคอบ

(6) การจัดทำรายงานการประชุม :
เลขานุการคณะกรรมการธนาคารเป็นผู้จดบันทึกและจัดทำรายงานการประชุม
โดยระบุวันเวลาเริ่มและเลิกประชุม รายชื่อกรรมการธนาคารที่เข้าประชุม และไม่ได้เข้าประชุม
ผู้เข้าร่วมประชุมสมทบ สรุปเนื้อหาของเรื่องที่นำเสนอ และสาระสำคัญที่ได้มีการอภิปราย ข้อสังเกต
ข้อซักถาม และข้อเสนอแนะของคณะกรรมการธนาคาร รวมถึงคำชี้แจงของฝ่ายจัดการ
และมติของคณะกรรมการธนาคารอย่างละเอียดชัดเจนและเพียงพอ
รวมทั้งมีการลงลายมือชื่อประธานที่ประชุมและผู้จดบันทึกการประชุม นอกจากนี้
กรณีที่กรรมการธนาคารคนใดมีส่วนได้เสียกับเรื่องใด ๆ ก็จะไม่เข้าร่วมพิจารณาและงดออกเสียง
ลงมติในเรื่องนั้น และจะมีการบันทึกไว้ในมติของเรื่องดังกล่าวด้วย

เมื่อรายงานการประชุมได้ผ่านการรับรองจากที่ประชุมแล้ว ได้มีการนำส่งให้แก่หน่วยงาน
ทั้งภายในและภายนอกที่เกี่ยวข้องภายในระยะเวลาที่กำหนด
และฝ่ายเลขานุการธนาคารเป็นผู้จัดเก็บรายงานการประชุมไว้ โดยมีระบบการสืบค้นที่รวดเร็ว
สามารถเรียกใช้เป็นเอกสารอ้างอิง และทำการตรวจสอบได้
แต่ไม่สามารถแก้ไขโดยไม่ผ่านที่ประชุมคณะกรรมการธนาคาร

5.3 การประเมินผลการปฏิบัติงานของคณะกรรมการธนาคาร :
ธนาคารได้กำหนดให้มีการประเมินผลการปฏิบัติงานของคณะกรรมการธนาคารเป็นประจำทุกปี
โดยใช้แบบการประเมินที่ผ่านความเห็นชอบจากคณะกรรมการสรรหาและพิจารณาค่าตอบแทนแล้ว
มีวัตถุประสงค์ในการประเมินคือ

(1) เพื่อสนับสนุนหลักการกำกับดูแลกิจการที่ดี

(2) เพื่อให้การทำงานของคณะกรรมการธนาคารและฝ่ายจัดการมีประสิทธิภาพและประสิทธิผลยิ่งขึ้น

(3) เพื่อให้คณะกรรมการธนาคารได้มีการพิจารณาทบทวนผลงาน ปัญหา และอุปสรรคต่าง ๆ
ในระหว่างปีที่ผ่านมา

แบบประเมินการปฏิบัติงานฯ ที่ธนาคารได้จัดทำขึ้นนี้
ใช้ประเมินการปฏิบัติหน้าที่ของคณะกรรมการธนาคารทั้งคณะ
โดยเป็นความเห็นของกรรมการธนาคารแต่ละบุคคลที่มีต่อผลการปฏิบัติงานโดยรวมของคณะกรรมการธนาคารทั้งคณะ
มิได้เป็นการประเมินผลกรรมการธนาคารรายบุคคล
สำหรับหัวข้อที่ใช้ในการประเมินจะครอบคลุมในเรื่องต่าง ๆ 6 ประเด็นหลัก ได้แก่

 โครงสร้างและคุณสมบัติของคณะกรรมการธนาคาร

 บทบาท หน้าที่ และความรับผิดชอบของคณะกรรมการธนาคาร

 การประชุมคณะกรรมการธนาคาร

 การทำหน้าที่ของกรรมการธนาคาร

 ความสัมพันธ์กับฝ่ายจัดการ

 การพัฒนาตนเองของกรรมการธนาคารและการพัฒนาผู้บริหาร

ทั้งนี้ ผลการประเมินจะนำเสนอต่อคณะกรรมการสรรหาและพิจารณาค่าตอบแทน
ก่อนนำเสนอคณะกรรมการธนาคารเพื่อทราบและอภิปราย พร้อมทั้งให้ข้อสังเกตและข้อเสนอแนะว่า
มีส่วนใดที่สามารถปรับปรุงให้ดียิ่งขึ้นได้
ซึ่งฝ่ายจัดการของธนาคารจะได้นำไปใช้ในการปรับปรุงประสิทธิภาพการทำงาน
เพื่อให้เกิดประโยชน์สูงสุดในการดำเนินงาน

5.4 ค่าตอบแทนกรรมการธนาคารและผู้บริหาร :
ธนาคารได้กำหนดนโยบายค่าตอบแทนกรรมการธนาคารไว้อย่างชัดเจนและโปร่งใส
โดยค่าตอบแทนอยู่ในระดับธุรกิจอุตสาหกรรมประเภทและขนาดเดียวกันกับธนาคาร
โดยคำนึงถึงประสบการณ์ ภาระหน้าที่ ขอบเขตและบทบาทความรับผิดชอบ
รวมถึงประโยชน์ที่คาดว่าจะได้รับจากกรรมการธนาคารแต่ละคน
และเพียงพอที่จะจูงใจและรักษากรรมการธนาคารที่มีคุณภาพไว้
สำหรับกรรมการธนาคารที่ได้รับมอบหมายให้เป็นกรรมการตรวจสอบหรือกรรมการสรรหาและพิจารณาค่าตอบแทน
จะได้รับค่าตอบแทนเพิ่มตามปริมาณงานที่เพิ่มขึ้น ทั้งนี้
นโยบายและจำนวนค่าตอบแทนของกรรมการธนาคาร
ได้มีการนำเสนอต่อที่ประชุมผู้ถือหุ้นในการประชุมสามัญประจำปีของทุกปี
โดยเปิดเผยรูปแบบหรือลักษณะของค่าตอบแทนที่กรรมการธนาคารแต่ละคนได้รับ
ซึ่งแยกให้เห็นอย่างชัดเจนระหว่างค่าตอบแทนในฐานะกรรมการธนาคารและหน้าที่อื่น
สำหรับค่าตอบแทนของผู้บริหารเป็นไปตามหลักการและนโยบายที่คณะกรรมการธนาคารกำหนด
ซึ่งเชื่อมโยงกับผลประกอบการและเป้าหมายของธนาคาร
รวมทั้งผลการดำเนินงานของผู้บริหารแต่ละคน
ซึ่งธนาคารได้เปิดเผยค่าตอบแทนกรรมการและผู้บริหารไว้ในแบบแสดงรายการข้อมูลประจำปี (แบบ
56-1) และรายงานประจำปี (แบบ 56-2)

5.5 เลขานุการธนาคาร : คณะกรรมการธนาคารได้แต่งตั้งนางธิดารัตน์ เศรษฐวรวิจิตร
ผู้จัดการฝ่ายเลขานุการธนาคาร ดำรงตำแหน่งเลขานุการธนาคาร
และทำหน้าที่เลขานุการคณะกรรมการธนาคารด้วย โดยมีหน้าที่ความรับผิดชอบหลัก ดังนี้

(1) ปฏิบัติหน้าที่เลขานุการธนาคารตามที่กฎหมายกำหนด และอื่นๆ
ตามที่คณะกรรมการธนาคารมอบหมาย

(2) ดูแลกิจกรรมต่าง ๆ ของคณะกรรมการธนาคาร
เพื่อปฏิบัติให้ถูกต้องตามกฎหมายและระเบียบข้อบังคับที่เกี่ยวข้อง

(3) จัดประชุมผู้ถือหุ้นและประชุมคณะกรรมการธนาคาร
รวมถึงจัดทำรายงานการประชุมให้เป็นไปตามกฎหมาย และข้อบังคับของธนาคาร
และติดตามให้มีการปฏิบัติตามมติที่ประชุมด้วย

(4) ให้คำแนะนำแก่คณะกรรมการธนาคารเกี่ยวกับข้อกฎหมาย ระเบียบ และข้อบังคับต่าง ๆ
ของธนาคาร ตามที่ต้องทราบเพื่อใช้ในการปฏิบัติหน้าที่อย่างเป็นประโยชน์ต่อธนาคาร

(5) ประสานงานกับเลขานุการของคณะกรรมการชุดย่อยต่าง ๆ

นอกจากนี้
ธนาคารสนับสนุนให้เลขานุการธนาคารเข้ารับการอบรมเพิ่มเติมจากสมาคมส่งเสริมสถาบันกรรมการบริษัทไทย
(IOD) อาทิหลักสูตร Company Secretary Program (CSP 1/2002) Board Reporting
Program (BRP), Handling Conflicts of Interest : What the Board Should Do
? Board Reporting program อีกด้วย

5.6 การควบคุมและตรวจสอบภายใน :
ธนาคารได้ให้ความสำคัญต่อระบบการควบคุมภายในและการตรวจสอบภายใน
โดยกำหนดให้มีระบบการควบคุมภายในที่ชัดเจน
และมีหน่วยงานที่มีความเป็นอิสระในการตรวจสอบการปฏิบัติตามระบบที่วางไว้เพื่อรายงานต่อคณะกรรมการธนาคาร
ซึ่งธนาคารได้แสดงรายละเอียดไว้ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) หัวข้อการควบคุมภายใน

5.7 การบริหารความเสี่ยง : คณะกรรมการธนาคารได้จัดตั้งคณะกรรมการบริหารความเสี่ยง เพื่อ
ทำหน้าที่กำหนดขอบเขตและนโยบายการบริหารความเสี่ยงโดยรวมของธนาคาร (Integrated
Risk Management) และจัดตั้งกลุ่มงานบริหารความเสี่ยง เพื่อทำหน้าที่วิเคราะห์ ประเมิน
ติดตาม และควบคุมการบริหารความเสี่ยงการให้สินเชื่อของธนาคารให้อยู่ในขอบเขต
กฎระเบียบข้อบังคับของธนาคารและทางการที่เกี่ยวข้อง
โดยคณะกรรมการธนาคารมีการทบทวนความเพียงพอของระบบการบริหารความเสี่ยงและประสิทธิผลของการจัดการความเสี่ยงอย่างสม่ำเสมอ
ซึ่งธนาคารได้แสดงรายละเอียดไว้ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) หัวข้อปัจจัยความเสี่ยงและการบริหารความเสี่ยง

5.8 การพัฒนากรรมการธนาคารและกรรมการเจ้าหน้าที่บริหาร :
ธนาคารมีนโยบายสนับสนุนให้กรรมการธนาคาร กรรมการเจ้าหน้าที่บริหาร
และผู้ที่เกี่ยวข้องโดยตรงในระบบการกำกับดูแลกิจการของธนาคาร เช่น
ผู้บริหารสายงานกำกับดูแลกิจการธนาคาร เลขานุการธนาคาร เข้าร่วมสัมมนาและอบรมเป็นระยะ
ๆ ในหลักสูตรที่เกี่ยวข้องกับการปฏิบัติหน้าที่ ซึ่งจัดโดยสมาคมส่งเสริมสถาบันกรรมการบริษัทไทย
(IOD) ตลาดหลักทรัพย์แห่งประเทศไทย รวมถึงสถาบันอบรมชั้นนำอื่น ๆ
ทั้งในประเทศและต่างประเทศ สำหรับกรรมการธนาคารที่เข้าดำรงตำแหน่งเป็นครั้งแรก
ธนาคารมีการจัดบรรยายสรุปเกี่ยวกับลักษณะธุรกิจของธนาคาร
รวมทั้งข้อมูลอื่นที่เกี่ยวข้องให้ได้รับทราบ
พร้อมตอบข้อซักถามที่อาจมีและได้จัดเตรียมเอกสารข้อมูลและนำส่งคู่มือและเอกสารต่าง ๆ
ให้อีกด้วย ดังนี้

-   หนังสือบริคณห์สนธิและข้อบังคับของธนาคาร หลักการกำกับดูแลกิจการที่ดีของธนาคาร
    ปรัชญาและสำนึกในการปฏิบัติงาน แบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) ของธนาคาร

-   ธรรมาภิบาลสำหรับกรรมการธนาคารพาณิชย์ และคู่มือสำหรับกรรมการสถาบันการเงิน

-   หลักการกำกับดูแลกิจการที่ดีสำหรับบริษัทจดทะเบียน และคู่มือกรรมการบริษัทจดทะเบียน

ในแต่ละไตรมาส
ฝ่ายเลขานุการธนาคารจะรวบรวมหลักสูตรของสมาคมส่งเสริมสถาบันกรรมการบริษัทไทย (IOD)
ที่เกี่ยวข้องกับหน้าที่กรรมการธนาคารและกรรมการเจ้าหน้าที่บริหาร
และหน้าที่อื่นเพิ่มเติมตามที่กรรมการธนาคารและกรรมการเจ้าหน้าที่บริหารได้รับมอบหมาย อาทิ
หน้าที่ประธานกรรมการ หน้าที่กรรมการตรวจสอบ หน้าที่กรรมการสรรหาและพิจารณาค่าตอบแทน
ที่จะมีการเปิดอบรมในไตรมาสถัดไป
นำส่งให้แก่กรรมการธนาคารและกรรมการเจ้าหน้าที่บริหารแต่ละคนได้พิจารณาจัดสรรเวลาล่วงหน้าในการเข้าอบรมหลักสูตรที่เกี่ยวข้องกับการปฏิบัติหน้าที่
ซึ่งธนาคารได้เปิดเผยข้อมูลการอบรมของคณะกรรมการธนาคารและกรรมการเจ้าหน้าที่บริหารไว้ในแบบแสดงรายการข้อมูลประจำปี
(แบบ 56-1) และรายงานประจำปี (แบบ 56-2)

5.9 แผนการสืบทอดตำแหน่งและการพัฒนาผู้บริหาร :
ธนาคารมีคณะกรรมการสรรหาและพิจารณาค่าตอบแทนเป็นผู้ทำหน้าที่จัดทำแผนสืบทอดตำแหน่งประธานเจ้าหน้าที่บริหารและกรรมการผู้จัดการใหญ่ในกรณีที่เกิดการว่างลง
และพิจารณาอนุมัติแผนสืบทอดตำแหน่งประธานคณะเจ้าหน้าที่ด้านต่าง ๆ ด้วย
เพื่อรักษาความเชื่อมั่นให้กับผู้ลงทุนและผู้ถือหุ้นว่าการดำเนินงานของธนาคารจะได้รับการสานต่ออย่างทันท่วงที

ปัจจุบันธนาคารได้จัดทำแผนการสืบทอดตำแหน่ง (Succession Plan)
และแผนการพัฒนาผู้บริหารเป็นการเฉพาะเจาะจง (Specific Training & Development
Plan) เป็นรายบุคคล
โดยพิจารณาพนักงานบริหารและพนักงานระดับรองลงไปที่มีผลการปฏิบัติงานดีเด่นและมีศักยภาพ
(Potential) สามารถที่จะพัฒนาให้รับภาระหน้าที่สูงขึ้นได้ในแต่ละฝ่ายงาน และจัดทำแผนอาชีพ
(Career Plan) สำหรับพนักงานเหล่านั้น โดยวิเคราะห์ความจำเป็นพร้อมกำหนดแผนการพัฒนา
เพื่อเสริมช่วยให้พนักงานได้พัฒนาความรู้ความสามารถของตนเอง โดยอิงแนวคิด Competency
Based Management ดำเนินการพัฒนาพนักงานตามแผน และติดตามประเมินผลการพัฒนา
รวมถึงการแสดงการยอมรับ (Recognition) โดยการแต่งตั้งให้ดำรงตำแหน่งสูงขึ้น

9.5 การดูแลเรื่องการใช้ข้อมูลภายใน

สำหรับการดูแลของธนาคารเพื่อไม่ให้มีการใช้ข้อมูลภายใน เพื่อการซื้อขายหลักทรัพย์
นอกเหนือจากการปฏิบัติตามที่กฎหมายกำหนดเกี่ยวกับการรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ซึ่งมีการรายงานดังกล่าวต่อคณะกรรมการธนาคารเพื่อทราบ
และการกำหนดให้ผู้บริหารต้องรายงานการมีส่วนได้เสียแล้ว
คณะกรรมการธนาคารยังได้กำหนดวิธีการดูแลเป็นการเพิ่มเติม
เพื่อไม่ให้ผู้บริหารและผู้เกี่ยวข้องนำข้อมูลภายในของธนาคารไปใช้เพื่อประโยชน์ส่วนตัวด้วย เช่น
มีการกำหนดนโยบายการป้องกันการซื้อขายหลักทรัพย์โดยใช้ข้อมูลภายใน
และการให้คำแนะนำในการซื้อขายหลักทรัพย์ ซึ่งหลักการทั่วไปได้กำหนดไว้ดังนี้

(1) การใช้ข้อมูลภายในเพื่อประโยชน์ในการซื้อขายหลักทรัพย์ เป็นสิ่งต้องห้ามสำหรับพนักงาน

(2) การซื้อขายหลักทรัพย์โดยใช้ข้อมูลภายใน เป็นการกระทำที่ผิดกฎหมาย และขัดต่อหลักการที่
ว่าด้วยความขัดแย้งทางผลประโยชน์ เนื่องจากเป็นการกระทำที่ไม่เป็นธรรมต่อผู้ลงทุนรายอื่น
ซึ่งส่งผลกระทบต่อการลงทุนในหลักทรัพย์ และความเชื่อมั่นของนักลงทุนโดยรวม

(3) พนักงานต้องปฏิบัติตามกฎหมาย
และกฎระเบียบที่เกี่ยวข้องหรือเกี่ยวเนื่องกับการใช้ข้อมูลภายในอย่างเคร่งครัด
ซึ่งรวมถึงกฎหมายว่าด้วยธุรกิจสถาบันการเงิน กฎหมายว่าด้วยหลักทรัพย์

(4) พนักงานต้องทำความเข้าใจและปฏิบัติตามนโยบายการป้องกันการซื้อขายหลักทรัพย์
โดยใช้ข้อมูลภายในและการให้คำแนะนำในการซื้อขายหลักทรัพย์

อนึ่ง แนวทางการซื้อขายหุ้นของธนาคารได้กำหนดว่า
เมื่อพนักงานประสงค์จะลงทุนในหุ้นของธนาคาร พนักงานต้องไม่ทำการซื้อหรือขายหุ้นของธนาคาร
ในช่วงเวลาที่ธนาคารประกาศกำหนดให้เป็น “Blackout Period”
และถึงแม้ว่าธนาคารจะไม่ได้กำหนดว่าเป็น “Blackout Period”
ก่อนการประกาศผลประกอบการประจำไตรมาสหรือประจำปี
พนักงานที่ล่วงรู้ถึงผลประกอบการของธนาคารไม่ว่าโดยตรงหรือโดยอ้อม
ต้องตระหนักว่าตนได้ครอบครองข้อมูลภายในของธนาคารอยู่ และห้ามซื้อขายหุ้นของธนาคาร
จนกว่าธนาคารจะได้เปิดเผยผลประกอบการแก่สาธารณชนแล้ว

ทั้งนี้
พนักงานและบุคคลที่เกี่ยวข้องกับพนักงานจะจำหน่ายโอนหุ้นของธนาคารที่ได้มาระหว่างการเป็นพนักงานของธนาคารได้ต่อเมื่อได้ถือครองหุ้นมาไม่น้อยกว่า
3 เดือน นับจากวันที่ได้มาซึ่งหุ้นของธนาคาร เว้นแต่ได้รับอนุญาตเป็นอย่างอื่น
โดยความเห็นชอบจากคณะกรรมการตรวจสอบ หรือบุคคลอื่นที่ได้รับมอบหมาย

การฝ่าฝืนนโยบายดังกล่าว อาจเป็นความผิดที่ต้องรับโทษตามที่กฎหมายกำหนด
ผู้ฝ่าฝืนจะถูกดำเนินการทางวินัยตามความเหมาะสม ซึ่งอาจหมายรวมถึง การคืนผลกำไร
(Disgorging of Profits) การกำหนดให้ขายหุ้นที่ถือครองอยู่ (Liquidation of
Holdings) และการเลิกจ้าง เป็นต้น

สำหรับในปีที่ผ่านมา ธนาคารไม่มีกรณีที่กรรมการหรือผู้บริหารของธนาคาร
มีการซื้อขายหลักทรัพย์โดยใช้ข้อมูลภายในแต่อย่างใด

9.6 บุคลากร

9.6.1 จำนวนพนักงาน

ณ วันที่ 31 ธันวาคม 2552 ธนาคารมีจำนวนพนักงานทั้งสิ้น 9,392 คน
จำแนกตามสายงานหลักเป็นดังนี้

  ---------------------------------------------- ------------------------
                                                 จำนวนพนักงาน ( คน )

  กลุ่มงานลูกค้าธุรกิจขนาดใหญ่                          345

  กลุ่มงานลูกค้าธุรกิจ SME                             436

  กลุ่มงานลูกค้าบุคคล                                 195

  กลุ่มงานเครือข่ายการขาย                            5,344

  กลุ่มงานบริหารการเงิน                              45

  กลุ่มงานการตลาดองค์กร                             68

  กลุ่มงานสื่อสารองค์กรและนักลงทุนสัมพันธ์                 21

  กลุ่มงานกฎหมายและกำกับดูแลธุรกิจธนาคาร               238

  กลุ่มงานปฏิบัติการ                                  1,150

  กลุ่มงานเทคโนโลยีสารสนเทศ                         348

  กลุ่มงานการเงิน                                   128

  กลุ่มงานบริหารความเสี่ยง                            804

  กลุ่มงานทรัพยากรบุคคล                              101

  กลุ่มงานตรวจสอบ                                  130

  สำนักประธานเจ้าหน้าที่บริหาร                         3

  ผู้บริหาร                                         36
  ---------------------------------------------- ------------------------

9.6.2 การเปลี่ยนแปลงของจำนวนพนักงาน

ในรอบปี 2552 จำนวนพนักงานของธนาคารมีการลดลง ประมาณ 3.89%
เมื่อเปรียบเทียบกับปีที่ผ่านมา เนื่องจากธนาคารมีโครงการเกษียณอายุก่อนกำหนด
และไม่รับอัตราพนักงานทดแทนกรณีพนักงานลาออกใน 3 ไตรมาสแรกของปี

9.6.3 ค่าตอบแทนพนักงาน

ค่าตอบแทนรวมของพนักงานปี 2552 จำนวนพนักงาน 9,306 คน เป็นจำนวนเงิน 5,289.72
ล้านบาท และพนักงาน Short Term จำนวน 86 คน เป็นจำนวนเงิน 29.91 ล้านบาท
เป็นจำนวนเงินรวมทั้งสิ้น 5,319.63 ล้านบาท ประกอบด้วย เงินเดือน โบนัส ค่าครองชีพ
และเงินได้อื่น ๆ

9.6.4 การพัฒนาบุคลากร

ธนาคารเน้นการพัฒนาศักยภาพและทักษะการทำงานของบุคลากร
โดยจัดอบรมในรูปแบบที่เน้นผู้เรียนเป็นศูนย์กลาง
โดยจัดหลักสูตรอบรมที่เสริมทักษะหน้าที่ความรับผิดชอบในตำแหน่งงานของพนักงานโดยมีความหลากหลายและมีโอกาสให้พนักงานทุกระดับเข้าอบรมอย่างทั่วถึง
เพื่อพัฒนาทักษะและความรู้เฉพาะตำแหน่งในการปฏิบัติงานของพนักงานให้เกิดประสิทธิภาพสูงสุด

ธนาคารจัดหาการอบรมทั้งด้านพัฒนาทักษะการบริหารจัดการ (Professional Skills)
และทักษะเฉพาะในหน้าที่ (Functional Skills)
รวมถึงหลักสูตรที่พัฒนาศักยภาพและความคิดใหม่ ๆ เพื่อนำไปปรับปรุงกระบวนการทำงานให้ดียิ่งขึ้น
และหลักสูตรที่เสริมสร้างความเป็นผู้นำให้กับผู้บริหารของทุกหน่วยงานเพื่อให้ได้รับความรู้
ความเข้าใจด้านการบริหารงานจัดการยุคใหม่
และปรับตัวสู่การเป็นผู้นำและเตรียมความพร้อมในการเป็นผู้บริหารยุคใหม่ในช่วงสถานการณ์ที่มีการแข่งขันสูง
รวมทั้งสร้างเครือข่ายและความสัมพันธ์อันดีระหว่างหน่วยงานต่าง ๆ
เพื่อให้บรรลุเป้าหมายทางธุรกิจที่มุ่งเน้นลูกค้าเป็นสำคัญ นอกจากนี้
การพัฒนาบุคลากรของธนาคารยังเปิดช่องทางการเรียนรู้ให้กระจายและกว้างขวางรอบด้านยิ่งขึ้น
ด้วยการ ส่งเสริมให้พนักงานเรียนรู้ด้วยตนเอง (Self Learning) โดยผ่านสื่อต่าง ๆ
ที่ธนาคารคัดสรรมานำเสนอ และการเปิดโอกาสให้พนักงานไปอบรมเพิ่มความรู้จากสถาบันภายนอก
ซึ่งนอกจากเป็นการเพิ่มพูนและได้ความรู้ใหม่ ๆ ในด้านต่าง ๆ แล้ว
ยังเป็นการขยายเครือข่ายและโอกาสในการขยายธุรกิจมากยิ่งขึ้นด้วย

นอกจากนี้ ธนาคารส่งเสริมให้พนักงานสังกัดกลุ่มงานธุรกิจมีใบอนุญาตประเภทต่าง ๆ
ทั้งที่จำเป็นต่อการปฏิบัติงานและเพื่อเพิ่มความน่าเชื่อถือให้กับพนักงานและองค์กร เช่น Certified
Documentary Credit Specialist (CDCS) การวางแผนทางการเงิน
ใบอนุญาตผู้ค้าตราสารหนี้ รวมทั้งหลักสูตรทบทวนความรู้ของใบอนุญาตประเภทต่าง ๆ เช่น
การทบทวนและเพิ่มพูนความรู้สำหรับผู้ปฏิบัติงานในสายงานที่ปรึกษาทางการเงิน
และการทบทวนความรู้ผู้ทำหน้าที่ติดต่อกับผู้ลงทุน และที่สำคัญเป็นอย่างยิ่ง คือในปี 2552
ธนาคารส่งเสริมให้พนักงานสาขาอบรมและสอบใบอนุญาตนายหน้าประกันชีวิตและประกันวินาศภัยมากที่สุดเพื่อให้เป็นไปตามพระราชบัญญัติที่เกี่ยวข้อง
และเพื่อเพิ่มช่องทางในการพัฒนาธุรกิจมากยิ่งขึ้น

จากความมุ่งมั่นในการพัฒนาศักยภาพของพนักงาน
เป็นผลให้พนักงานมีโอกาสเข้ารับการอบรมอย่างกว้างขวางจำนวนร้อยละ 72
ของจำนวนพนักงานทั้งหมด ซึ่งมีมากปริมาณสูงกว่ามาตรฐานที่กรมพัฒนาฝีมือแรงงานกำหนด